

SABIEDRISKAIS PASŪTĪJUMS  
 2021. gadam

Rīga

SATURS

[SATURS 2](#_Toc60230315)

[VĪZIJA, MISIJA UN VĒRTĪBAS 3](#_Toc60230316)

[SABIEDRISKO MEDIJU MĒRĶI UN TO INDIKATORI 3](#_Toc60230317)

[LTV rezultāti un to rādītāji budžeta programmas (apakšprogrammas) griezumā 7](#_Toc60230318)

[PRIORITĀRIE DARBĪBAS VIRZIENI SABIEDRISKĀ LABUMA MĒRĶU IZPILDEI 8](#_Toc60230319)

[NEPLP UZDEVUMI LATVIJAS TELEVĪZIJAI 2021. GADA SABIEDRISKĀ PASŪTĪJUMA PLĀNA IZSTRĀDĀŠANAI 10](#_Toc60230320)

[NEPLP UZDEVUMI PORTĀLAM LSM.LV 2021. GADA SABIEDRISKĀ PASŪTĪJUMA PLĀNA IZSTRĀDĀŠANAI 19](#_Toc60230321)

[Kopīgie uzdevumi LTV, LR un LSM.lv 2021.gadā 21](#_Toc60230322)

[Sabiedriskā pasūtījuma pārvaldība 22](#_Toc60230323)

[Jēdzienu definīcijas 22](#_Toc60230324)

[LTV KANĀLU ATTĪSTĪBAS STRATĒĢIJA 2020. – 2022. 23](#_Toc60230325)

[SATURA VIRZIENU PROPORCIJAS UN ORIĢINĀLRAIDĪJUMU APJOMS 27](#_Toc60230326)

[LTV GALVENĀS SATURA PRIORITĀTES UN UZDEVUMI 28](#_Toc60230327)

[LSM.LV GALVENĀS SATURA PRIORITĀTES UN UZDEVUMI 33](#_Toc60230328)

[SATURA PIEEJAMĪBAS ATTĪSTĪBA 35](#_Toc60230329)

[LATVIJAS TELEVĪZIJAS UN LATVIJAS RADIO SADARBĪBAS PROJEKTI SATURA JOMĀ 36](#_Toc60230330)

[LTV SATURA BUDŽETS 2021. GADĀ 37](#_Toc60230331)

VĪZIJA, MISIJA UN VĒRTĪBAS

VĪZIJA

**Latvijas Televīzija ir atbildīgs, neatkarīgs un izcils uzņēmums, kas iedvesmo, informē, izglīto un izklaidē sabiedrību**

LTV nodrošina visaugstāko medija satura kvalitāti, ir politiski neatkarīga, spēj piesaistīt labākos nozares žurnālistus un multimediju speciālistus (vadība, radošie un tehniskie). LTV primārais uzdevums ir visefektīvākajā veidā ar pieejamiem resursiem sasniegt maksimāli lielu auditoriju un uzrunāt dažādas sabiedrības grupas kopējā Latvijas informatīvajā mediju telpā.

MISIJA

**Kalpot Latvijas sabiedrības interesēm**

LTV kalpo Latvijas sabiedrībai, ar savu darbu veicinot sabiedrības viedokļu daudzveidību, izaugsmi un attīstību. LTV iestājas par demokrātisku valsti un sabiedrību, augstiem izglītības standartiem, ekonomikas attīstību un kultūras izaugsmi.

VĒRTĪBAS UN PRINCIPI

* **Atbildība** –esam godīgi, kalpojam sabiedrībai, mums ir svarīga ilgtermiņa sadarbība;

Mēs esam godīgi un kalpojam sabiedrībai. Mēs atbildam par saviem vārdiem tās priekšā, jo sabiedrības uzticība mums ir svarīga un tā ir daļa no mūsu ilgtermiņa sadarbības ar iesaistītajām pusēm.

* **Izcilība** – esam radoši, veidojam augsti kvalitatīvu satura piedāvājumu sabiedrībai, esam vērsti uz izaugsmi.

Mēs veidojam kvalitatīvus piedāvājumus visos satura virzienos, nepārtraukti attīstāmies un meklējam jaunas formas, jo esam vērsti uz izaugsmi. Mēs esam radoši un veicinām radošumu arī sabiedrībā.

* **Neatkarība** – rīkojamies atklāti, ieklausāmies citu viedoklī un spējam argumentēti paust savējo.

Mūsu vērtības – atbildība, izcilība un neatkarība – ir mūsu darba pamatā un tās veido LTV stingro mugurkaulu. Mēs rīkojamies atklāti, saskaņā ar augstiem ētikas standartiem, ieklausāmies citu viedoklī un argumentēti paužam savējo. Mūsu redakcionālos lēmumus neietekmē un nevar ietekmēt ne valsts, ne atsevišķu trešo pušu intereses.

Latvijas Televīzijas (LTV) Sabiedriskā pasūtījuma plāna mērķi, uzdevumi un satura sadaļas ir izveidoti atbilstoši Nacionālās Elektronisko plašsaziņas līdzekļu padomes (NEPLP) apstiprinātajām “Latvijas sabiedrisko elektronisko plašsaziņas līdzekļu sabiedriskā pasūtījuma plāna sastādīšanas vadlīnijām 2019.–2021.gadam un uzdevumiem 2021.gadam.”

SABIEDRISKO MEDIJU MĒRĶI UN TO INDIKATORI

Atbilstoši augstākminētajām vadlīnijām LTV sabiedriskajā pasūtījumā ir noteikti divu līmeņu mērķi:

1. Sabiedriskā pasūtījuma veidošanas mērķi.
2. Sabiedriskā pasūtījuma pārvaldības mērķi.

A. Sabiedriskā labuma radīšanas mērķi, kas raksturo mediju prioritāros darbības virzienus un  
 uzdevumus, plānojot un īstenojot 2021. gada sabiedrisko pasūtījumu:

* 1. Sabiedrība.
  2. Demokrātija.
  3. Kultūra.
  4. Zināšanas.
  5. Radošums.
  6. Sadarbība.

B. Sabiedriskā pasūtījuma pārvaldības mērķi

Sabiedriskā pasūtījuma pārvaldības mērķi un uzdevumi raksturo vadības procesus, ļauj nodrošināt un izvērtēt sabiedriskā labuma radīšanu saskaņā ar noteiktajām sabiedriskā pasūtījuma satura veidošanas vadlīnijām. Tie ikgadēji tiek noteikti Padomes apstiprinātajos valdes mērķos un uzdevumos. Sabiedriskā pasūtījuma pārvaldības mērķi 2021.gadam noteikti atbilstošā gada LTV valdes mērķos un uzdevumos.

Sabiedriskā pasūtījuma pārvaldības procesi:

1. Stratēģiska sabiedriskā pasūtījuma īstenošanas un atskaitīšanās vadība: sabiedriskā labuma radīšanas izvērtējums.
2. Efektīva un atklāta resursu pārvaldība: caurskatāma finanšu, tehnisko resursu, cilvēkresursu nodrošināšana, īstenojot sabiedrisko pasūtījumu.
3. Satura kvalitātes vadības sistēmas: nodrošināt un uzraudzīt satura kvalitātes atbilstību žurnālistikas profesionalitātes standartiem.
4. Satura izplatīšana tiek īstenota tādos kanālos un platformās, lai nodrošinātu satura pieejamību un sasniegtu iespējami lielāku Latvijas iedzīvotāju daļu atbilstoši iedzīvotāju mediju un informācijas lietošanas paradumiem.
5. Personāla profesionālā attīstība, nodrošinot profesionālu un kvalitatīvu sabiedriskā pasūtījuma īstenošanu.

Mērķu izpildes indikatori:

Lai novērtētu sabiedrisko mediju veikumu augstākminēto mērķu izpildē, sadarbībā ar NEPLP ir izstrādāti kvantitatīvi indikatori, kas tiks vērtēti Sabiedriskā labuma testa ietvaros (“Latvijas Televīzijas zīmolu, raidījumu un auditorijas pētījums”). 2018. gadā tika noteikti sasniedzamie rādītāji sabiedriskā labuma mērķiem “Demokrātija” un “ Kultūra”, 2019.gadā formulēti indikatori “Sabiedrība”, “Zināšanas” un “Radošums”, un noteikti šo indikatoru sasniedzamie mērķi, indikators “Kultūra” 2020.gadā tika papildināts un noteikta bāzes vērtība kategorijās “Nacionālās kultūrtelpas stiprināšana” (3.6), “Nacionālās identitātes apzināšanās”(3.7) un “Kultūras mantojuma izzināšana” (3.8).

Lai novērtētu sabiedrisko mediju interneta platformas LSM.LV veikumu mērķu izpildē, sadarbībā ar NEPLP izstrādāti kvantitatīvi indikatori, kas iekļauti 2020.gada Sabiedriskā labuma testā. Bāzes vērtības tika noteiktas sekojošiem indikatoriem - “Sabiedrība”, “Demokrātija”, “Kultūra”, “Zināšanas”, “Radošums”.

LTV SABIEDRISKĀ PASŪTĪJUMA SPECIFISKIE SABIEDRISKĀ LABUMA REZULTĀTI UN RĀDĪTĀJI AUDITORIJAS VĒRTĒJUMĀ.

|  |  |  |
| --- | --- | --- |
| INDIKATORS | BĀZES RĀDĪTĀJS | MĒRĶA VĒRTĪBA 2021.G. |
| 1. Sabiedrība. |  |  |
| * 1. LTV sniedz informāciju par Latvijas sasniegumiem un veiksmes stāstiem | 39%, (Civitta, 2020) | 46% |
| * 1. LTV piedāvā saturu par ārvalstīs dzīvojošajiem Latvijas iedzīvotājiem un piederīgajiem | 39% (Civitta, 2020) | 46% |
| * 1. LTV piedāvā saturu Latvijas mazākumtautībām | 35% (Civitta, 2020) | 42% |
| * 1. LTV ceļ pašapziņu un lepnumu par Latvijas valsti | 43%, Civitta, 2020) | 49% |
| * 1. LTV ietekmē procesus Latvijā | 44% (Civitta 2020) | 51% |
| * 1. LTV sekmē jaunatnes izpratni par sabiedrību | 33% (Civitta, 2020) | 40% |
| 1. Demokrātija. |  |  |
| * 1. LTV ziņu un aktuālās informācijas raidījumu mēneša sasniegtā auditorija: |  |  |
| * + - 1. visi iedzīvotāji; | (64%, Civitta, 2020) | 67% |
| * + - 1. auditorija, kas interesējas par politikas un ekonomikas ziņām | 67% (Civitta, 2020) | 70% |
| * 1. LTV ziņu un aktuālās informācijas raidījumi kopumā sniedz patiesu priekšstatu par apkārtējo pasauli | 39%, Civitta, 2020) | 46% |
| * 1. LTV ziņu un aktuālās informācijas raidījumi palīdz saprast kopsakarības starp dažādiem notikumiem un procesiem Latvijā un pasaulē | 40% (Civitta, 2020) | 47% |
| * 1. LTV ziņu un aktuālās informācijas raidījumi nodrošina viedokļu daudzveidību | 37% (Civitta, 2020) | 44% |
| * 1. LTV ziņu un aktuālās informācijas raidījumi nodrošina daudzveidīgu, objektīvu un līdzsvarotu informāciju | 43% (Civitta, 2020) | 49% |
| * 1. Skatītāju apmierinātība ar ziņu un aktuālās informācijas raidījumu saturu | 41% (Civitta, 2020) | 47% |
| * 1. Ziņu un aktuālās informācijas raidījumu oriģinalitāte | 35%, Civitta, 2020) | 42% |
| 1. Kultūra. |  |  |
| * 1. LTV kultūras satura mēneša sasniegtā auditorija: |  |  |
| * + - 1. visi iedzīvotāji; | 30%, (Civitta, 2020) | 36% |
| * + - 1. auditorija, kas interesējas par kultūras saturu medijos | 38%, (Civitta, 2020) | 45% |
| * 1. LTV rosina interesi par kultūras procesiem un notikumiem | 9%, (Civitta, 2020) | 11% |
| * 1. LTV ir nozīmīgs dalībnieks Latvijas kultūras un radošajā jomā | 9%, (Civitta, 2020) | 11% |
| * 1. Skatītāju apmierinātība ar kultūras raidījumu saturu | 9%, (Civitta, 2020) | 11% |
| * 1. Kultūras raidījumu oriģinalitāte | 9%, (Civitta 2020) | 11% |
| * 1. LTV stiprina Latvijas nacionālo kultūrtelpu, saglabā un attīsta latviešu valodu | 9%, (Civitta 2020) | 11% |
| * 1. LTV sekmē nacionālās identitātes apzināšanos | 9%, (Civitta 2020) | 11% |
| * 1. LTV sekmē Latvijas kultūras mantojuma izzināšanu un saglabāšanu | 9% (Civitta 2020) | 11% |
| 1. Zināšanas. |  |  |
| * 1. LTV saturs sniedz jaunas zināšanas, atklāj ko jaunu | 47% (Civitta 2020) | 54% |
| * 1. LTV saturs aicina domāt, spriest, izvērtēt | 50% (Civitta 2020) | 55% |
| * 1. LTV saturs palīdz izprast citus, viņu skatījumu uz dzīvi | 49% (Civitta 2020) | 56% |
| 1. Radošums. |  |  |
| * 1. LTV saturs ir oriģināls, atšķirīgs no citiem | 45%, (Civitta 2020) | 51% |
| * 1. LTV izmanto un parāda jaunākās tendences un tehnoloģijas | 41% (Civitta 2020) | 47% |
| * 1. LTV piedāvā daudzveidīgu, daudzpusīgu saturu | 36% (Civitta 2020) | 43% |
| * 1. LTV saturs ir interesants un saistošs | 37% (Civitta 2020) | 44% |

LSM.LV SABIEDRISKĀ PASŪTĪJUMA SPECIFISKIE SABIEDRISKĀ LABUMA REZULTĀTI UN RĀDĪTĀJI AUDITORIJAS VĒRTĒJUMĀ.

|  |  |  |
| --- | --- | --- |
| INDIKATORS | BĀZES RĀDĪTĀJS | MĒRĶA VĒRTĪBA 2021.G. |
| 1. Sabiedrība |  |  |
| * 1. LSM.lv risina sabiedrībai svarīgus jautājumus, nodrošina vietu diskusijām par tiem | 53% (Civitta, 2020) | 58% |
| * 1. LSM.lv reģionālās informācijas daudzveidība | 29% (Civitta, 2020) | 35% |
| * 1. LSM.lv nodrošina iespēju paplašināt redzesloku, iegūt vai papildināt zināšanas | 60% (Civitta, 2020) | 66% |
| * 1. LSM.lv piedāvā man būtisku, daudzveidīgu, daudzpusīgu saturu | 86%, (Civitta, 2020) | 88% |
| * 1. LSM.lv auditorijas apmierinātība ar saturu | 76%, (Civitta, 2020) | 78% |
| * 1. LSM.lv ir līderis medijpratības veicināšanā interneta portālu vidē Latvijā | 62% (Civitta, 2020) | 65% |
| 1. Demokrātija |  |  |
| * 1. LSM.lv labi informē par jaunumiem Latvijā un pasaulē) | 74%, (Civitta, 2020) | 76% |
| * 1. LSM.lv piedāvā viedokļu daudzveidību | 33%, (Civitta, 2020) | 39% |
| * 1. LSM.lv auditorijas apmierinātība ar ziņu un aktuālās informācijas raidījumu saturu | 70%, (Civitta, 2020) | 72% |
| * 1. LSM.lv ziņu un aktuālās informācijas slejas palīdz saprast kopsakarības starp dažādiem notikumiem un procesiem Latvijā un pasaulē | 52%, (Civitta, 2020) | 57% |
| * 1. LSM.lv veicina izpratni par Latvijas valstiskumu, vēsturi | 59%, (Civitta, 2020) | 64% |
| 1. Kultūra |  |  |
| * 1. LSM.lv nozīmīgs dalībnieks kultūras un radošajā jomā | 62%, (Civitta, 2020) | 65% |
| 3.2. LSM.lv rosina interesi par kultūras procesiem un notikumiem | 55%, (Civitta, 2020) | 60% |
| 3.3. Auditorijas apmierinātība ar lsm.lv kultūras sleju saturu | 29%, (Civitta, 2020) | 36% |
| 3.4. Auditorijas apmierinātība ar lsm.lv kultūras slejas satura oriģinalitāti | 27%, (Civitta, 2020) | 33% |
| 3.5. Veicina izpratni par kultūru un tradīcijām dažādās vecuma un sabiedrības grupās | 90%, (Civitta, 2020) | 91% |
| 3.6. LSM stiprina Latvijas nacionālo kultūru | 60%, (Civitta, 2020) | 63% |
| 3.7. LSM.lv palīdz nostiprināt un attīstīt latviešu valodu | 41%, (Civitta, 2020) | 47% |
| 3.8. LSM.lv sekmē nacionālās identitātes apzināšanos | 52%, (Civitta, 2020) | 57% |
| 3.9. LSM.lv sekmē Latvijas kultūras mantojuma izzināšanu un saglabāšanu | 58% (Civitta, 2020) | 63% |
| 1. Zināšanas |  |  |
| 4.1. LSM.lv saturs sniedz jaunas zināšanas dažādās dzīves jomās, atklāj ko jaunu | 56%, (Civitta, 2020) | 61% |
| 4.2. LSM.lv saturs aicina kritiski domāt, spriest, izvērtēt | 38%, (Civitta, 2020) | 45% |
| 4.3. LSM.lv saturs palīdz izprast citus, viņu skatījumu uz dzīvi | 47% (Civitta, 2020) | 54% |
| 1. Radošums |  |  |
| 5.1. LSM.lv piedāvā oriģinālu saturu | 44% (Civitta, 2020) | 50% |
| 5.2. LSM.lv izskaidro jaunākās tehnoloģijas un to attīstības tendences | 17% (Civitta, 2020) | 21% |
| 5.3. LSM.lv sniedz pieredzi un iedvesmo radošai darbībai | 33% (Civitta, 2020) | 39% |

VISPĀRĒJIE RĀDĪTĀJI

|  |  |  |  |
| --- | --- | --- | --- |
|  | **INDIKATORS** | **BĀZES RĀDĪTĀJS\*** | **MĒRĶA VĒRTĪBA 2021.gadā** |
| A-1 | LTV1 un LTV7 programmu konsolidētais patēriņš | 17,8[[1]](#footnote-1) | 16,0 |
| A-3 | LSM.LV mēneša unikālo apmeklētāju skaits visās platformās (PC, planšetdatori, mobilie tālruņi) | 4911702 | 560 0002 |
| A-5 | Novadu ziņu vidējā televīzijas auditorija (*reach* kopā) | 130 796 | 130 796 |
| A-6 | LTV regulāro skatītāju apmierinātības indeksa vidējā vērtība | 69%[[2]](#footnote-2) | 72% |
| C-1 | LTV programmu skaits bezmaksas DVB-T apraidē | 2 | 2 |
| C-4 | LTV programmu pieejamība daudzveidīgās platformās (platformu skaits, piemēram, DVB-T, IPTV, OTT, satelīttelevīzija, kabeļtelevīzija) | 5 | 5 |
| D-1 | Sabiedrības uzticēšanās sabiedriskajai televīzijai (uzticas/daļēji uzticas no kopējā skaita, kas lieto) | 67%[[3]](#footnote-3) | 70% |
| D-5 | Sabiedrības uzticēšanās LSM.LV (uzticas/daļēji uzticas no kopējā skaita, kas lieto) | 64%[[4]](#footnote-4) | 67% |
|  | LTV, LR un/vai LSM.LV sociālo mediju kontus izmanto vispār | 38% (Latvijas Fakti, 2020) | ≥45% |

\*\**Bāzes vērtības norādītas par 2020.gadu, ja nav norādīts citādi*

LTV rezultāti un to rādītāji budžeta programmas (apakšprogrammas) griezumā

|  |  |  |  |
| --- | --- | --- | --- |
|  | 2019.gads *(izpilde)* | 2020.gads *(plāns)* | 2021.gads *(projekts)* |
|  |  |  |  |
| 1. LTV1 un LTV7 kopējā skatīšanās laika daļa auditorijā CSOV % 4+ | 17,8 | 16,0 | 16,0 |
| 2. Auditorijas virszemes televīzijas apraides aptvērums (% no iedzīvotāju kopskaita) | 99,6 | 99,8 | 99,8 |
| 3. Sporta spēļu translāciju un raidījumu stundas LTV programmā (raidstundās)  LTV programmu apraide tiek nodrošināta 24 h diennaktī. | 804,5 | 705\* | 750\* |

\**Sabiedriskā pasūtījuma plānotās stundas sporta žanrā.*

PRIORITĀRIE DARBĪBAS VIRZIENI SABIEDRISKĀ LABUMA MĒRĶU IZPILDEI

Definētie darbības virzieni nosaka sabiedrisko mediju vidēja termiņa darbības prioritātes un uzdevumus, kas vērsti uz sabiedriskā labuma mērķu sasniegšanu, satura jomā. Prioritārie darbības virzieni tiek definēti sadarbībā ar NEPLP un iekļauti LTV Vidēja termiņa darbības stratēģijā, katru gadu tos pārskatot un papildinot. Latvijas sabiedrisko mediju (LTV, vienotā ziņu portāla LSM.LV un LR) kopīgie darbības virzieni un uzdevumi atbilstoši sabiedriskā labuma mērķiem 2021. gadā ir:

***Nacionālas nozīmes notikumu atainošana***

Nodrošināt nacionālas nozīmes pasākumu atainošanu, tiešraides un reportāžas no pasākumiem visā Latvijā un ārvalstīs. Sagatavot pārskatu par plānoto pasākumu atainošanu.

***Sabiedriskā pasūtījuma uzdevumi ar mērķi radīt sabiedrisko labumu***

**1. Sabiedrība**

1.1. Nodrošināt līdzsvarotu Latvijas reģionos dzīvojošo iedzīvotāju un notikumu reprezentāciju.

1.2. Palielināt bērnu, pusaudžu un jauniešu satura īpatsvaru, izvēloties šīm mērķauditorijām atbilstošas platformas un satura pasniegšanas formas.

1.3. Nodrošināt ārvalstīs dzīvojošo Latvijas iedzīvotāju un piederīgo integrētu iekļaušanu satura veidošanā.

1.4. Turpināt attīstīt sabiedrības iesaisti satura veidošanā, izvērtēšanā un atgriezeniskās saites veidošanā, iespējami reprezentējot to pārstāvniecības daudzveidību.

1.5. Nodrošināt mazākumtautību reprezentāciju un iesaisti satura veidošanā.

1.6. Nodrošināt personu ar invaliditāti un citu mazākuma grupu integrētu iekļaušanu satura veidošanā.

1.7. Palielināt sabiedrības veselībai veltīta satura īpatsvaru.

1.8. Nodrošināt profesionālā un amatieru (tautas) sporta notikumu atainošanu, īpaši ar Latvijas sportistu līdzdalību.

**2. Demokrātija**

2.1. Nodrošināt redakcionāli neitrālu un kvalitatīvu diskusiju un debašu saturu, veicot Latvijas politisko, ekonomisko, sociālo un kultūras procesu izpēti un analīzi Latvijas un starptautiskā kontekstā.

2.2. Palielināt satura apjomu, kas veicina jauniešu izpratni par valsti kā sabiedrības pārvaldības formu un pilsoniskās līdzdalības lomu demokrātiskas valsts pastāvēšanā, Latvijas valstiskumu, vēsturi, kultūru un tradīcijām.

2.3. Nodrošināt mazākumtautību grupu pārstāvniecību un iesaisti, veidojot ziņu un analītisko raidījumu saturu.

2.4. Nodrošināt ārvalstīs dzīvojošo Latvijas piederīgo viedokļu un ekspertīzes atainošanu, veidojot ziņu un informatīvi analītisko saturu.

2.5. Veidot izglītojošu saturu par sabiedrisko mediju pastāvēšanas jēgu un nozīmi.

2.6. Nodrošināt kārtējo Saeimas, pašvaldību, Eiropas Parlamenta vēlēšanu, kā arī tautas nobalsošanu, ja tādas tiek organizētas, neitrālu atainošanu.

2.7. Palielināt analītiska un pētnieciska satura apjoma īpatsvaru un stiprināt oriģinālsaturu ziņu raidījumos.

**3. Kultūra**

3.1. Iesaistot sabiedrību, nodrošināt satura veidošanu, izzinot un atainojot Latvijas nemateriālo kultūras mantojumu, veicinot zināšanu pārnesi un tradīciju pratību šodienā.

3.2. Nodrošināt sabiedrībā nozīmīgu kultūras notikumu ierakstu veikšanu Latvijā, īstenojot sabiedrisko mediju kā kultūras mantojuma un laikmeta liecību dokumentētāja un arhivētāja funkciju.

3.3. Veicināt latviešu valodas, t.sk. latgaliešu rakstu valodas kā vēsturiska latviešu valodas paveida, un lībiešu valodas kā pirmiedzīvotāju valodas saglabāšanu, aizsardzību, attīstību un lietošanu.

3.4. Attīstīt jaunus, inovatīvus, eksperimentālus formātus sadarbībā ar nozares profesionāļiem un audiovizuālās nozares debitantiem kultūras jomā.

3.5. Nodrošināt analītisku saturu par Latvijas kultūras dzīvi, tajā skaitā kultūrpolitiku un izglītību.

**4. Zināšanas**

4.1. Attīstīt jaunus satura formātus, kas palīdz jauniešiem atbildīgi integrēties pieaugušo dzīvē, kā arī izvirzīt un sasniegt savus dzīves mērķus.

4.2. Veidojot saturu, integrēt ar Latvijas dabu saistītu tematiku.

4.3. Veidojot saturu, integrēt ar satiksmes drošību saistītu tematiku.

4.4. Nodrošināt mediju un informācijas pratības tematikas atainojumu, praktisko pielietojamību, interaktīvi iesaistot Latvijas iedzīvotājus, veicināt mediju kritiku.

4.5. Veicināt paaudžu sadarbību un zināšanu pārnesi.

4.7. Palielināt saturu, kas veicina finanšu pratību, tiesībpratību un zinātnes pratību.

4.8. Nodrošināt sporta politikas un izglītības analīzei veltītu saturu.

**5. Radošums**

5.1. Nodrošināt Latvijas radošo industriju, jaunrades un inovāciju tematikas integrēšanu saturā.

5.2. Veicināt un atainot starpnozaru sadarbību, radot pievienoto vērtību Latvijas kultūras, radošo industriju, valsts pārvaldes, uzņēmējdarbības un inovāciju attīstībā.

5.3. Atainot uzņēmējdarbības pieredzi Latvijā un nodrošināt ekonomikas attīstības procesu analīzi.

5.4. Atainot un veicināt uzņēmību, uzdrīkstēšanos un drosmi lēmumu pieņemšanā iedzīvotāju dzīvēs.

5.5. Palielināt satura apjomu par jaunajām tehnoloģijām.

**6. Sadarbība**

6.1. Nodrošināt efektīvu sadarbību starp LTV, LR un LSM.lv struktūrvienībām satura veidošanā, attīstīt multimediju satura veidošanu.

6.2. Nodrošināt sadarbību ar Latvijas reģionālajiem medijiem satura veidošanā

6.3. Nodrošināt sadarbību ar diasporas medijiem.

6.4. Nodrošināt sadarbību ar izglītības un kultūras organizācijām satura veidošanā.

6.5. Veicināt sadarbību ar nevalstiskajām organizācijām.

6.6. Nodrošināt sadarbību ar Latvijas neatkarīgajiem producentiem.

6.7. Nodrošināt sadarbību ar komerciālajiem medijiem, lai sabiedrisko mediju saturam palielinātu sasniedzamo auditoriju un dažādotu mērķauditoriju.

NEPLP UZDEVUMI LATVIJAS TELEVĪZIJAI 2021. GADA SABIEDRISKĀ PASŪTĪJUMA PLĀNA IZSTRĀDĀŠANAI

|  |  |  |  |  |
| --- | --- | --- | --- | --- |
| **Nr. p. k.** | **Uzdevums** | **Rezultatīvie rādītāji** | **Satura virziens uzdevuma izpildei (saskaņā ar Pielikumu Nr.1)** | **Izpildes plāns** |
| 1. | Attīstīt satura apjomu par finanšu pratību. | 2021: vismaz 48 satura vienības  Turpināt attīstīt finanšu pratībai veltīta satura, tostarp integrētā satura uzskaiti un rezultatīvo rādītāju analīzi, iesniedzot atskaites reizi ceturksnī. | Ziņas  Informatīvi-analītiskās programmas  Izglītība, zinātne | Finanšu pratība kā integrēta tēma zīmola ziņu un informatīvi-analītiskajos raidījumos un digitālajās platformās.  Finanšu pratībai veltīts satura projekts izglītības un zinātnes žanrā (lineārs un/vai digitāls oriģinālsaturs). |
| 2. | Turpināt attīstīt saturu, kas ataino Latvijas reģionus un to iedzīvotājus, nodrošinot līdzsvarotu reģionu reprezentāciju. Attīstīt kvalitatīvas analītiskas saturu novadu ziņās. | Turpināt pilnveidot Latvijas reģioniem veltītā satura, tostarp integrētā satura uzskaiti, atsevišķi uzskaitot ziņu saturu. Atskaites iesniedzamas reizi ceturksnī.  2021: katra Latvijas reģiona (Vidzeme, Kurzeme, Zemgale un Latgale) minimālais procentuālais atainojums ir 18% | Ziņas  Informatīvi-analītiskās programmas  Vērtību orientējošās, kultūras un reliģijas programmas  Izglītība zinātne  Bērnu un pusaudžu programmas | Analītisko novadu sižetu mērķtiecīga integrēšana raidījumā “Dienas ziņas” un citos ziņu raidījumos. Reģionu, īpaši Zemgales reprezentācijas uzlabošana ziņu un informatīvi – analītiskajos raidījumos.  Priekšvēlēšanu saturs no reģioniem ziņu un informatīvi-analītiskajās programmās, kā arī saturā jauniešu auditorijai platformā 16+.  Līdzsvarotas reģionu pārstāvniecības nodrošināšana vērtību orientējošajā saturā (piemēram, dokumentālie cikli - “Province”, kas portretē spilgtas reģionos dzīvojošas personības un veicina vienmērīgu reģionu attīstību, “Zemes stāsti”, kas vēstī par uzņēmējdarbību laukos, “Meža stāsti” par uzņēmīgiem cilvēkiem, kuri nodarbojas ar mežkopību un meža zinātni; reģionālās kultūrvietu nominācijas sabiedrisko mediju kultūras gada balvā “Kilograms kultūras”)  Reģionu līdzsvarota pārstāvniecība neatkarīgo producentu izglītojošās izklaides projektos (piemēram, “Tas notika šeit” – cikls, kas atklāj stāstus un leģendas par dažādām vietām, trim vēsturniekiem un raidījuma vadītājam pētot vietu vēsturi un rosinot novadpētniecību un vēstures izziņu. “Urga. Pa straumei” – aizraujošs ceļojums pa Latvijas upēm). |
| 3. | Konkursu kārtībā nodrošināt Latvijas neatkarīgo producentu veidotā oriģinālsatura iekļaušanu programmās vismaz 10% no kopējā raidapjoma. | LV neatkarīgo producentu radīts oriģinālsaturs\*:  2019: 8,67%,  2020: (1.pusg.) 8,2%  2021: vismaz 10% | Informatīvi-analītiskās programmas  Vērtību orientējošās, kultūras un reliģijas programmas  Bērnu un pusaudžu programmas  Izglītība, zinātne  Izklaides programmas | Jaunu neatkarīgo producentu projektu mērķtiecīga ražošana piecos satura virzienos, nodrošinot daudzveidīgu industrijas pienesumu saturam (īpašs fokuss uiz neatkarīgo producentu pienesumu bērnu un jauniešu saturam – izglītojošie projekti “Sazīmē profesiju”, kas bērniem saistošā veidā ļauj izzināt dažādu profesiju specifiku; “Urga urda”, kas veicina zināšanas par Latvijas dabu, medijpratības projekts “Anna gūglē”). Izglītojošās izklaides projekti, kas veicina Latvijas apceļošanu un tradicionālo prasmju un novadu tradīciju kopšanu (“Dokumentālists uz robežas”, “Neatklātā Kurzeme” un citi) |
| 4. | Attīstīt kvalitatīva analītiskā un pētnieciskā satura īpatsvaru ziņās un raidījumos. | Veikt pētnieciskā satura, tostarp integrētā satura uzskaiti un rezultatīvo rādītāju analīzi, iesniedzot atskaites reizi ceturksnī.  Veikt analītiskā satura, tostarp integrētā satura uzskaiti un rezultatīvo rādītāju analīzi, iesniedzot atskaites reizi ceturksnī.  Tematikas informatīvi analītiskā programma kopējais apjoms  2021: jauns papildu saturs vismaz 140h apjomā, salīdzinot ar 2020.gadu. | Informatīvi-analītiskās programmas | Jaunu analītisko un pētniecisko projektu attīstīšana multiplatformu režīmā gan latviešu valodā, gan mazākumtautību auditorijai. Turpināt attīstīt sadarbības projektus pētniecībā ar ārējiem partneriem (Latvijas Radio, Re:Baltica).  Pētniecisko dokumentālo filmu žanra attīstīšana par sabiedrībai būtiskiem jautājumiem (piemēram, par sabiedrības veselību, mobingu skolās) |
| 5. | Nodrošināt Latvijas nemateriālā kultūras mantojuma apzināšanu, zināšanu pārnesi un tradīciju pratību šodienā. Nodrošināt latviskās dzīvesziņas tematikai veltītu saturu, analizējot tās attīstību mūsdienās. | 2021: vismaz 2 jauni satura projekti  Veikt nemateriālā kultūras mantojuma tematiku satura uzskaiti, tostarp integrētā satura uzskaiti, iesniedzot atskaites reizi ceturksnī.  Veikt kultūrai, reliģijai un latviskajai dzīves ziņai veltīta satura, tostarp integrētā satura uzskaiti un analīzi, iesniedzot atskaites reizi ceturksnī. | Vērtību orientējošās, kultūras un reliģijas programmas  Izglītība, zinātne | Iekšēji ražotu un neatkarīgo producentu raidījumu ciklu turpināšana un papildināšana ar saistītu digitālo oriģinālsaturu (piemēram, dokumentālie raidījumi “Province”, “Iekodies Zemgalē” un “Citādi latviskais”, kā arī dokumentālais cikls “Pūra lāde”, kas ataino tradicionālās prasmes -kultūras mantojuma daļu, kas tiek nodota no paaudzes paaudzē).Jaunu satura projektu ražošana lineārajām un/vai digitālajām platformām. |
| 6. | Turpināt Latvijas kultūras norišu ierakstu veikšanu Latvijā, īstenojot LTV kā kultūras mantojuma un laikmeta liecību dokumentētāja un arhivētāja funkciju. Turpināt dokumentēt personības Latvijā un pasaulē, veidojot pienesumu nacionālās identitātes apzināšanā un kultūras mantojuma saglabāšanā. | 2021: vismaz 10 ieraksti gadā | Vērtību orientējošās, kultūras un reliģijas programmas  Izklaides programmas  Mūzika | Kultūras un mūzikas notikumu ierakstu veikšana un proaktīva dalība to programmas sastādīšanā, pielāgojot tiešraides/ierakstus televīzijas prasībām, lai nodrošinātu maksimāli kvalitatīvu un saistošu saturu un uzlabotu auditorijas pieredzi. Klasiskās mūzikas koncertu ieraksti, saistītā digitālā satura attīstīšana un īpaši Latvijas hip-hop mūzikas ieraksti jauniešu auditorijai 16+ kanālā.  Kultūras personībām veltītu pilnmetrāžas dokumentālo filmu veidošana (piemēram, filmas par Raimondu Paulu un Pēteri Krilovu) |
| 7. | Nodrošināt saturu, atainojot ekonomisko procesu, uzņēmējdarbības, radošo industriju un inovāciju attīstības tematiku. Attīstīt jaunus veidus šo tematiku atspoguļošanā. Jāparedz sistēmiska ekonomikas un uzņēmējdarbībai veltītas žurnālistikas attīstība. | 2021: vismaz 1 jauns satura projekts  Veikt ekonomikai veltīta satura, tostarp integrētā satura uzskaiti un rezultatīvo rādītāju analīzi, iesniedzot atskaites reizi ceturksnī. | Ziņas  Informatīvi-analītiskās programmas | Ekonomikas, uzņēmējdarbības tēmu integrēšana zīmola ziņu un informatīvi-analītiskajos raidījumos un digitālajā saturā (saskaņā ar redakcionālajām vadlīnijām par uzņēmējdarbības atspoguļojumu saturā). Jaunu tematikai veltītu satura projektu attīstīšana digitālajā vidē. |
| 8. | Nodrošināt daudzpusīgu saturu par sabiedrības veselības, veselīga dzīvesveida tematiku, tostarp ņemot vērā iedzīvotāju dzīvesveidu daudzveidību. | 2021: vismaz viens jauns satura projekts  Veikt sabiedrības veselībai veltīta satura, tostarp integrētā satura uzskaiti un rezultatīvo rādītāju analīzi, iesniedzot atskaites reizi ceturksnī. | Ziņas  Informatīvi-analītiskās programmas  Izglītība, zinātne  Bērnu un pusaudžu programmas  Ekranizējumi | Sabiedrības veselībai veltīta satura integrēšana zīmola ziņu un informatīvi-analītiskajos raidījumos. Veselībai veltītu skaidrojošās žurnālistiskas un datu žurnālistikas projektu attīstīšana digitālajā vidē, īpaši sociālajos tīklos (piemēram, īsformāta 3-5’ cikli par ikdienas paradumiem, kas ļauj uzlabot veselību un dzīves kvalitāti).  Veselīgam dzīvesveidam veltīta satura veidošana gan iekšēji ražotos, gan neatkarīgo producentu projektos (“4.studija”, dokumentālie cikli).  Atbildīgam ikdienas patēriņam un veselīgam dzīvesveidam veltīta izglītojoša projekta attīstība bērnu auditorijai vecuma grupā 9-13 . |
| 9. | Nodrošināt skaidrojošu saturu, kas sabiedrībā veicinātu tiesību pratību (zināšanas par tiesībām un pienākumiem) un sekmētu dzīves kvalitātes uzlabošanu ikdienā. | 2021: vismaz viens jauns satura projekts  Veikt tiesību pratībai veltīta integrētā satura uzskaiti un rezultatīvo rādītāju analīzi, iesniedzot atskaites reizi ceturksnī. | Informatīvi-analītiskās programmas  Izglītība, zinātne | Praktisku un izglītojošu tiesību un datu pratībai veltītu skaidrojošās žurnālistikas projektu attīstīšana digitālajā vidē, īpaši sociālajos tīklos. Tiesību pratības projektu attīstība īsajos formātos (1-4 minūtes).  Tiesību pratības satura integrācija zīmola informatīvi-analītiskajos raidījumos (“4.studija”) un neatkarīgo producentu izglītojošās izklaides projektos. |
| 10. | Attīstīt analītisku saturu par jaunajām tehnoloģijām. | 2021: vismaz viens jauns satura projekts  Veikt jaunajām tehnoloģijām veltīta satura, tostarp integrētā satura uzskaiti un rezultatīvo rādītāju analīzi, iesniedzot atskaites reizi ceturksnī. | Informatīvi-analītiskās programmas  Bērnu un pusaudžu programmas  Ekranizējumi | Analītiskā satura integrēšana zīmola informatīvi-analītiskajos raidījumos un digitālajā saturā.  Jaunu satura projektu attīstība jauniešu saturā digitālajā platformā 16+, tostarp sadarbībā ar Latvijas Radio un neatkarīgajiem producentiem.  Iepirktais saturs par jaunajām tehnoloģijām pilnmetrāžas dokumentālo filmu slejai LTV1. |
| 11. | Nodrošināt satura radīšanu pusaudžiem, iesaistot mērķauditoriju satura veidošanā. Jāpaplašina pusaudžiem paredzēts oriģinālsaturs, kas būtu pieejams arī sociālajās, video koplietošanas platformās. Jāturpina attīstīt izglītojošs saturs. | 2021: vismaz viens jauns satura projekts pusaudžu auditorijai  Tematikas bērni un pusaudži kopējais apjoms:  2019: 91,3 h (fakts)  2020: 62,2 h (plāns)  2021: vismaz 82h  Veikt pusaudžu auditorijai paredzētā satura, tostarp integrētā uzskaiti un rezultatīvo rādītāju analīzi, iesniedzot atskaites reizi ceturksnī.  Veikt jauniešiem veltītā satura, tostarp integrētā satura uzskaiti un rezultatīvo rādītāju analīzi, iesniedzot atskaites reizi ceturksnī. | Bērnu un pusaudžu programmas | Pamatskolas vecuma pusaudžu (9-14) auditorijai domātu projektu tālāka attīstība un jaunu projektu izveide lineārajoas un digitālajos kanālos (“Zūmeri” –projekts, kurš pusaudžus mudina runāt par sev aktuālām lietām un procesiem, daloties pieredzē ar sev līdzīgiem; projekts “Dardarija” par daudzveidīgām pusaudžu prasmēm un hobijiem, viņu aizrautību un vēlmi mācīties un iedvesmot citus). Drošas digitālās platformas attīstība pusaudžiem domātam saturam.  Jaunas mobilās lietotnes attīstība zīmola projektam “Gudrs, vēl gudrāks” ar dažādiem izglītojošiem, interaktīviem spēles elementiem. |
| 12. | Nodrošināt radošumu, zinātkāri veicinošu saturu bērniem, palielināt izglītojoša satura apjomu. Attīstīt sadarbību ar LSM "Bērnistaba". | 2021: vismaz viens jauns satura projekts bērnu auditorijai  Veikt bērniem veltītā satura, tostarp integrētā satura uzskaiti un rezultatīvo rādītāju analīzi, iesniedzot atskaites reizi ceturksnī. | Bērnu un pusaudžu programmas  Ekranizējumi | Ar LTV1 bērnu oriģinālsaturu saistītā digitālā satura attīstība “Bērnistabā” (raidījuma “Urga urda” interaktīvās spēles, raidījuma “Mūziķene” interaktīvā spēles, jauno bērnu auditorijas projektu animēto tēlu attīstība “Bērnistabas” vajadzībām). Mērķauditorijai piemērota mediju pratības satura attīstība digitālajā vidē.  Izglītojoša satura tematikas paplašināšana, iekļaujot literatūru (projekts “Literatūre mini”).  Izglītojoša satura iepirkšana pirmsskolas auditorijai lineārajam kanālam un “Bērnistabai”(piemēram, animācija matemātikas pamatu apgūšanai “Skaitlīši”).  Zinātkāri un drošu tiešsaistes rīku lietošanu veicinoša projekta attīstība lineārajai platformai ar saistīto digitālo saturu LSM. |
| 13. | Radīt saturu, kas dažādās jomās iedzīvotājiem praktiski palīdz dzīves kvalitātes nodrošināšanā. | 2021: vismaz viens jauns satura projekts  Veikt praktisko padomu satura, tostarp integrētā satura uzskaiti un rezultatīvo rādītāju analīzi, iesniedzot atskaites reizi ceturksnī. | Izglītība, zinātne  Bērnu un pusaudžu programmas | Skaidrojošās žurnālistikas projektu attīstība digitālajā vidē un īsajos (1-4 min) formātos lineārajās platformās.  Atbildīgu ikdienas patēriņu veicinoša projekta attīstīšana lineārajai platformai ar saistītu digitālo saturu. Jaunas izglītojošās dokumentālās slejas izveide 6-9 auditorijai ar iepirkto Eiropas sabiedrisko mediju saturu. |
| 14. | Nodrošināt satura radīšanu, kas veido izpratni par Latvijas sabiedrības un tajā pastāvošo viedokļu un uzskatu daudzveidību. Nodrošināt iedzīvotāju un kultūru daudzveidības reprezentāciju, veidot dialoga platformu. | 2021: vismaz viens jauns satura projekts, nodrošinot dialogu un iedzīvotāju un kultūru daudzveidības reprezentāciju | Ziņas  Informatīvi-analītiskās programmas  Vērtību orientējošās, kultūras un reliģijas programmas | Viedokļu daudzveidības nodrošināšana zīmola ziņu un informatīvi-analītiskajos raidījumos un digitālajā saturā (piemēram, “Šodienas jautājums”, “Punkti uz i”). “Kultūras diskusijas” tālākā attīstība un interaktivitātes uzlabošana digitālajā vidē.  Proaktīvs darbs ar neatkarīgajiem producentiem un iekšējiem satura ražotājiem satura ražošanā par kultūru daudzveidību vērtību orientējošajā žanrā. |
| 15. | Veicināt personu ar invaliditāti iesaisti satura veidošanā, integrēti radot saturu gan mērķa grupai, gan šo grupu reprezentējot plašākai sabiedrībai. Attīstīt satura apjoma pieejamību Latvijas iedzīvotājiem ar dzirdes traucējumiem, nodrošinot subtitrēšanu un surdotulkojumus. Nodrošināt satura pieejamību, atainojot īpaši būtiskus nacionālas nozīmes notikumus. | Veikt personas ar invaliditāti un viņu iekļaušanai sabiedrībā paredzēta satura, tostarp integrētā satura uzskaiti un rezultatīvo rādītāju analīzi, iesniedzot atskaites reizi ceturksnī.  Noteikt bāzes vērtību esošajiem subtitrēšanas apjomiem, tos 2021.gadā palielinot.  Subtitri un surdotulkojuma  no kopējā raidīšanas apjoma  2019: 28,49% jeb 4036 h  2021: vismaz 30% | Ziņas  Informatīvi-analītiskās programmas  Vērtību orientējošās, kultūras un reliģijas programmas  Bērnu un pusaudžu programmas  Izglītība, zinātne  Izklaides programmas  Sports  Ekranizējumi | Mērķtiecīga cilvēku ar invaliditāti iesaiste saturā zīmola raidījumos visos satura virzienos, īpašu uzmanību pievēršot iekļaujošam bērnu saturam (piemēram, izziņu veicinošs projekts pirmsskolas vecuma bērniem “Bērnistabas bēniņi”).  Personu ar invaliditāti integrēta pārstāvniecība pilsonisko līdzdalību veicinošos diskusiju raidījumos, tostarp saturā pirms pašvaldību vēlēšanām, arī 16+ platformā.  Vides un pakalpojumu pieejamības tēmas iekļaušana informatīvi-analītiskajos raidījumos (Piemēram, “4.studija”). Paralimpiskās kustības atainojums sporta oriģinālsaturā. Turpināt attīstīt digitālo oriģinālsaturu, iekļaujot tajā cilvēkstāstus par cilvēkiem ar invaliditāti (piemēram, “Dzīvei nav melnraksta”).  Iekļaujošas sabiedrības problemātikai veltīta satura iepirkšana no Eiropas sabiedriskajām raidorganizācijām rādīšanai LTV1 un LTV7 dokumentālo filmu slejās un replay.lsm.lv.  Jaunu projektu iekļaušana subtitrējamo raidījumu sarakstā. Surdo tulkojuma nodrošināšana ziņu speciālizlaidumiem par sabiedrībai būtiskām tēmām. |
| 16. | Radīt saturu, kas sekmē medijpratību sabiedrībā, spēju atpazīt viltus ziņas, nepatiesību, sekmēt kritisko domāšanu un izpratni par mediju lomu sabiedrībā. | 2021: vismaz 40 satura vienības vai vienu jaunu satura projektu.  Veikt medijpratībai veltīta satura, tostarp integrētā satura uzskaiti un analīzi, reizi ceturksnī iesniedzot atskaiti. | Informatīvi-analītiskās programmas  Bērnu un pusaudžu programmas | Mediju pratības projektu attīstība informatīvi-analītiskajos raidījumos un digitālajā saturā.  Turpināt attīstīt digitālo oriģinālsaturu jauniešu auditorijai par mediju pratības tēmām (piemēram, godalgotā mediju pratības spēle “Interneta akadēmija” kanālā 16+, 2.sezona).  Jauna zinātkāri un mediju pratību veicinoša projekta attīstība sākumskolas auditorijai lineārajā platformā ar saistītu digitālo saturu (piemēram, projekts “Anna gūglē”) |
| 17. | Attīstīt mākslinieciski augstvērtīgu izklaidi ar pievienotu vērtību, kas izglīto. Tostarp jāsekmē LV oriģinālseriālu un/vai kopražojumu seriālu izveide. | 2021: vismaz viens jauns Latvijas vietējais seriāls | Izklaide  Izglītība, zinātne  Ekranizējumi | Izklaides šova attīstība ar pievienoto vērtību un sabiedrības iesaisti (atkarībā no epidemioloģiskās situācijas).  Vismaz viena iekšēji producēta oriģinālseriāla ražošana lineārajā platformā. Ieguldījums seriālu kopprodukcijā sadarbībā ar neatkarīgajiem producentiem (piemēram, seriāls “Emīlija. Preses karaliene”) .  Kvalitatīvu Eiropas seriālu iepirkšana “gudro (*smart*) seriālu” un vēsturiskās drāmas žanrā.  Vismaz viena kvalitatīva jauniešu seriāla ražošana platformai 16+. |
| 18. | Turpināt nodrošināt saturu par Latvijas diasporu un reemigrācijas tematiku, attīstot satura pieejamību iespējami dažādās satura formās, tajā skaitā saskaņā ar LTV Digitālo stratēģiju. | 2021: vismaz 45 jaunas satura vienības  Veikt diasporai un reemigrācijai veltīta, satura, tostarp integrēta satura uzskaiti un rezultatīvo rādītāju analīzi, iesniedzot atskaites reizi ceturksnī. | Ziņas  Informatīvi-analītiskās programmas  Vērtību orientējošās, kultūras un reliģijas programmas | Latvijas diasporas aktualitāšu iekļaušana zīmola ziņu un informatīvi-dokumentālajos raidījumos un digitālajā saturā. Dokumentālie raidījumi ar diasporas līdzdalību (piemēram, “Aculiecinieks” - informatīvi dokumentāls cikls, kas padziļināti informē par aktuālām tēmām un notikumiem).  LTV satura pieejamības attīstība diasporas auditorijai ar identifikācijas rīku palīdzību saskaņā ar “Latvijas Televīzijas digitālo kanālu attīstības stratēģiju”. |
| 19. | Nodrošināt saturu par vides, klimata un ilgtspējīgas sabiedrības attīstības tematiku. | Veikt videi veltīta satura, tostarp integrētā satura uzskaiti un analīzi, reizi ceturksnī iesniedzot atskaiti. | Informatīvi-analītiskās programmas  Bērnu un pusaudžu programmas  Izglītība, zinātne  Ekranizējumi | Vides tematikai veltīto zīmola raidījumu tālāka attīstība un digitālā satura veidošana (piemēram, “Vides fakti”). Jaunu vides tematikai veltītu raidījumu un digitālo projektu attīstība jaunākai auditorijai sadarbībā ar ārējiem partneriem un neatkarīgajiem producentiem (Piemēram, “Zaļgalvis” sadarbībā ar “Satori” – dokumentāls cikls par vides un dabas resursu saudzīgu izmantošanu).  Izglītojoša videi veltīta satura tālāka attīstība bērnu auditorijai lineārajā platformā un “Bērnistabā” (piemēram, “Urga urda”).  Īso formātu (1-4 minūtes) attīstīšana par vides un atbildīga patēriņa tēmu.  Vides tēmas integrēta iekļaušana bērnu saturā sākumskolas auditorijai (piemēram, projekts “Bērnistabas bēniņi”)  Klimata pārmaiņām un ekoloģijai veltītu dokumentālo filmu iepirkšana.  Atbildīgu ikdienas patēriņu veicinoša raidījuma veidošana bērnu un pusaudžu auditorijai, saistīts digitālais saturs. |
| 20. | Turpināt dokumentēt personības Latvijā un pasaulē, veidojot pienesumu nacionālās identitātes apzināšanā un kultūras mantojuma saglabāšanā. | 2021: vismaz 10 jaunas satura vienības | Informatīvi-analītiskās programmas  Vērtību orientējošās, kultūras un reliģijas programmas | Pilnmetrāžas dokumentālās filmas par Latvijas personībām.  Zīmola dokumentālo projektu tālāka attīstība un saistītā digitālā satura ražošana (piemēram, “Province”).  Latvijai nozīmīgu kultūras personību portretēšana raidījumā “Daudz laimes, jubilār!”, saistītā digitālā satura attīstīšana (cikls , kurš caur sirsnīgām un atklātām sarunām un LTV arhīva materiālu palīdzību iepazīstina ar Latvijā zināmiem cilvēkiem, viņu dzīvi un līdzās arī Latvijas kultūrtelpu un vēsturi) |
| 21. | Papildināt sporta tiešraides ar LTV veidota sporta analītikas oriģinālsaturu LTV7 | 2021: papildus vismaz 30 stundas gadā sporta analītikai  Sporta tematikai paredzēts saturs LTV  2020: 705h (plāns)  2021: 750 h  Veikt profesionālajam sportam un tautas sportam veltīta integrētā satura uzskaiti un rezultatīvo rādītāju analīzi, iesniedzot atskaites reizi ceturksnī. | Sports | Sporta analītikas žanra attīstīšana saistībā ar nozīmīgiem starptautiskiem čempionātiem un sacensībām un to translācijām LTV7, analizējot Latvijas sportistu sniegumu. Jauns sporta analītikas projekts “LTV7 kanāla satura attīstības koncepcijas” īstenošanas ietvaros. Saistītā digitālā satura attīstība. |
| 22. | Samazināt atkārtojumu īpatsvaru LTV7 un nodrošināt vietējā oriģinālsatura pirmizrādes apjomu LTV7 vismaz 22% apjomā | Atkārtojumi LTV7 programmā:  2020: 72%  2021: ne vairāk kā 65%  Oriģinālsatura pirmizrādes apjoms LTV7 programmā  2020: 14%  2021: vismaz 22% |  | LTV7 kanāla attīstības koncepcijas ieviešana pēc mazākumtautību multimediju platformas izveidošanas, palielinot gan iekšēji ražota, gan neatkarīgo producentu satura proporciju kanālā. |
| 23. | Izstrādāt LTV ziņu attīstības koncepciju, stiprinot dienas un nakts ziņu identitāti. | Izstrādāt ziņu attīstības koncepciju  2021: 1 vienība |  | LTV zīmola ziņu raidījumu un digitālā satura koncepcijas izstrādāšana, stiprinot individuālo satura vienību identitāti. |

NEPLP UZDEVUMI PORTĀLAM LSM.LV 2021. GADA SABIEDRISKĀ PASŪTĪJUMA PLĀNA IZSTRĀDĀŠANAI

|  |  |  |  |
| --- | --- | --- | --- |
| **Nr. p. k.** | **Uzdevums** | **Rezultatīvie rādītāji** | **Izpildes plāns** |
| 1. | LSM.lv redakcijai attīstīt skaidrojošu orģinālsaturu, lai palīdzētu sabiedrībai rast risinājumus dzīves kvalitātes uzlabošanā, aptverot sabiedriski nozīmīgās tēmas kā finanšu, tiesību, mediju pratība, izglītība, veselība. | Veikt satura uzskaiti un rezultatīvo rādītāju analīzi, iesniedzot atskaites reizi ceturksnī. | Mediju pratības projektu tālāka attīstība (piemēram, “Melu detektors”). Analītiskā satura tālāka attīstība latviešu valodā un mazākumtautību auditorijai (piemēram, analītika par Covid-19). |
| 2. | Nodrošināt līdzsvarotu Latvijas reģioniem veltītu ziņu un cita satura atspoguļojumu LSM, palielināt analītisku saturu novadu ziņās. | Veikt satura uzskaiti un rezultatīvo rādītāju analīzi, iesniedzot atskaites reizi ceturksnī. | Autoru tīkla paplašināšana reģionos, paplašinot žanru loku saturam par Latvijas novadiem (piemēram, intervijas ar reģionu vietējiem viedokļu līderiem un personībām).  Turpināt adaptēt LR un LTV veidoto reģionālo saturu LSM.lv platformai. |
| 3. | Attīstīt saturu par zinātnes tematiku, veicinot zināšanu sabiedrības attīstību. | Veikt satura uzskaiti un rezultatīvo rādītāju analīzi, iesniedzot atskaites reizi ceturksnī. | Sadarbības stiprināšana ar LTV zīmola raidījumu veidotājiem, dažādojot saturu (piemēram, “Vides fakti”). Autoru loka paplašināšana zinātnei veltīto publikāciju veidošanai. |
| 4. | Turpināt attīstīt LSM.lv kā Latvijas sabiedrisko mediju vienoto ziņu portālu, palielinot satura apjomu un tematisko daudzveidību. | Veikt satura uzskaiti un rezultatīvo rādītāju analīzi, iesniedzot atskaites reizi ceturksnī.  Satura vienību skaits LSM  2019: 35  565 satura vienības  2021: vismaz 37 000 satura vienības | Kultūras un ārzemju ziņu tematikas publikāciju palielināšana un dažādošana. |
| 5. | Nodrošināt LSM analītisku vai pētniecisku oriģinālsaturu. | 2021: vismaz 48 satura vienības | Analītiskā un pētnieciskā satura attīstība sadarbojoties ar LTV zīmola raidījumiem. Attīstot zinātnes, vides, ārzemju satura virzienus, piedāvāt arī analītisku saturu LSM.lv un sociālajos medijos. |
| 6. | Turpināt integrēt LTV un attīstīt LR projektu saturu portālā LSM.lv. | Nodrošināt LSM.LV vajadzībām radīta LTV un LR satura uzskaiti un rezultatīvo rādītāju analīzi, iesniedzot atskaites reizi ceturksnī. | LTV un LR projektu satura dažādošana, jaunu digitālā satura formātu attīstība sadarbībā ar neatkarīgo producentu raidījumiem (“Ķepa uz sirds”, “Saknes debesīs”, “4.studija”, “Urga urda”) . LR4 satura adaptācijas apjoma palielināšana. |
| 7. | Palielināt satura apjomu, atainojot sabiedriski nozīmīgu pasākumu, forumu, diskusiju video tiešraides. | 2021: vismaz 12 tiešraides | Kvalitatīvu tiešraižu nodrošināšana nozīmīgiem pasākumiem un diskusijām, ieskaitot īpaši svarīgus notikumus un pasākumus 2021.gadā. Ziņu speciālizlaidumu tiešraides.  Sabiedriski nozīmīgas tiešraides citās valodās, piemēram, angļu vai krievu piedāvāt rus.lsm.lv un eng.lsm.lv un sociālajos medijos. |
| 8. | Attīstīt kultūrai, īpaši mākslas un kultūras procesu analīzei veltītu saturu. | Veikt satura uzskaiti un rezultatīvo rādītāju analīzi, iesniedzot atskaites reizi ceturksnī. | Recenziju žanra attīstība, piesaistot ārštata autorus. Mākslas un citu kultūras nozaru ceremoniju, balsojumu u.c. pasākumu atspoguļošana un sabiedrības iesaiste LSM.lv, piemēram, Lielais Kristaps, Spēlmaņu nakts.  Turpināt interneta auditorijai piedāvāt “Kilograms kultūras” žūrijas vai citu nozares speciālistu atlasītus notikumus. |
| 9. | Palielināt saturu, tostarp analītiku angļu valodā, lai veicinātu informācijas pieejamību par Latviju pasaulē. | Satura vienību skaits angļu valodā  2019: 2085 raksti  2021: vismaz 2150 raksti | Analītiskā satura adaptācijas angļu valodā, jaunu autoru piesaistīšana oriģinālsatura veidošanai. |
| 10. | Turpināt attīstīt veidus un pieejas, kā iesaistīt Latvijas iedzīvotājus un diasporu satura veidošanā. | 2021: vismaz 1 jauns risinājums | Jaunu autoru piesaistīšana oriģinālsatura veidošanai, tostarp blogu žanrā (“Ārpus ētera”). Iesaistoša satura radīšana sociālajos tīklos, iegūstot diasporas auditorijas atgriezenisko saiti. |
| 11. | LSM.lv platformās veicināt mediju un informācijas pratību, it īpaši bērniem un jauniešiem, tostarp iekļaujot informāciju par tehnoloģiju lietošanas paradumiem un to ietekmi. | Veikt satura uzskaiti un rezultatīvo rādītāju analīzi, iesniedzot atskaites reizi ceturksnī. | Digitālā satura veidošana LTV projektiem (piemēram, “Anna gūglē”).  Tehnoloģiju tēmai veltīta satura attīstība platformā 16+, tostarp sadarbībā ar Pieci.lv.  Sadarbība ar organizācijām, kas Latvijā vai citur reģionā nodarbojas ar medijpratību un kritiskās domāšanas veicināšanu (Baltijas Mediju attīstības centrs un citi). |

Kopīgie uzdevumi LTV, LR un LSM.lv 2021.gadā

|  |  |  |  |
| --- | --- | --- | --- |
| **Nr. p. k.** | **Uzdevums** | **Rezultatīvie rādītāji** | **Izpildes plāns** |
| 1. | Izvērtēt iespējas attīstīt sadarbību starp LTV un LR, veidojot reģionālās ziņas.  Turpināt uzlabot reģionālo ziņu un šai tematikai veltītā satura kvalitāti, īpaši analītisko kapacitāti. Stiprināt sadarbību ar reģionālajiem medijiem, bet, kur tas nav iespējams, veidot savus reģionālos korespondentus, lai nodrošinātu vienlīdzīgu reģionālo pārklājumu. | Atskaite par uzdevuma izpildes progresu. | Pastāvīgas, uz attīstību vērstas atgriezeniskās saites nodrošināšana par reģionālo mediju veidoto saturu. Reģionu pārstāvniecības analīze. |
| 2. | Paplašināt satura apmaiņa starp LTV un LR. Veicināt sadarbības projektus. | Palielināt LR multimediālo satura projektu skaitu LTV ēterā – vismaz par 1. Sadarbības projektu skaits – vismaz 12 satura projekti 2021.gadā. | Jauns sadarbības projekts jauniešu auditorijai kanālā 16+. |
| 3. | Nodrošināt mazākumtautību satura attīstības platformas darbības uzsākšanu ne vēlāk kā 2021. gada septembrī saskaņā ar Padomes apstiprinātu koncepciju un rīcības plānu, nodrošinot mazākumtautību satura pārcelšanu no LTV7 lineārās apraides. Satura nodrošināšanā attīstīt sadarbību ar LR. Nodrošināt subtitrus latviešu valodā. | Izveidot platformu.  2020: 0.  2021: 1 (ne vēlāk kā 2021. gada septembrī (2021.gada martā veikt laika grafika pārvērtēšanu). | Rīcības plāna īstenošana studijas tehniskā nodrošinājuma, scenogrāfijas, struktūras izmaiņu, personāla un satura ražošanas jomās (atkarībā no kapitālieguldījumu pieejamības savlaicīguma). |

Sabiedriskā pasūtījuma pārvaldība

|  |  |  |  |
| --- | --- | --- | --- |
| **Nr. p. k.** | **Uzdevums** | **Rezultatīvie rādītāji** | **Izpildes plāns** |
| 1. | Sākt uzskaitīt integrēto saturu pēc vienotas ar LTV/LR un Padomi saskaņotas metodoloģijas ar mērķi radīt caurskatāmu un viegli saprotamu sabiedriskā pasūtījuma izstrādi un atskaitīšanās sistēmu. | Integrētā satura uzskaite pēc vienotas metodoloģijas.  2020: 0  2021: 1 | Uzskaitāmo iekļaujošā satura kategoriju (tematiku) papildināšana, atskaitīšanās sistēmas pilnveidošana. |
| 2. | Nodrošināt LSM satura vienību uzskaiti, tostarp nošķirot LSM redakcijas veidotā oriģinālsatura apjomu. | Nodrošināt LSM.lv orģinālsatura vienību uzskaiti.  2020: 0.  2021: 1 | Uzskaites sistēmas papildināšana, atskaitīšanās pilnveidošana. |
| 3. | Nodrošināt žurnālistu un satura veidotāju tematisko profesionalizāciju un specializāciju. | Sniegt atskaiti par apmeklēto kursu skaitu pusgadā un gadā. | Iekšējā apmācību plāna īstenošana, sadarbības attīstīšana ar ārējiem partneriem (EBU, BMIC). |
| 4. | Pilnveidot Latvijas sabiedrisko mediju audiovizuālā satura krātuves – arhīva vietni (replay.lsm.lv), pilnveidojot funkcionalitāti un nodrošinot lietotājam ērtu satura izmantošanas pieredzi. | Atskaite par uzdevuma izpildes progresu. | Funkcionalitātes uzlabošana saskaņā ar “Latvijas Televīzijas digitālo kanālu stratēģas” rekomendācijām. |
| 5. | Turpināt nodrošināt lietotājiem ērtu satura pieejamību, attīstīt satura meklēšanas funkciju visās LSM.lv platformās. | Atskaite par uzdevuma izpildes progresu. | Lietotāja pieredzes mērķtiecīga uzlabošana, funkciju uzlabošana. |

Jēdzienu definīcijas


|  |
| --- |
| *Oriģinālsaturs* – pirmizrāde un viens atkārtojums gada laikā. |
| *Pirmizrāde* – raidījuma, sižeta vai ekranizējuma pirmā pārraide lineārajā ēterā vai digitālajā vidē. |
| *Atkārtojums* – raidījuma, sižeta vai ekranizējuma pārraide lineārajā ēterā vai digitālajā vidē pēc pirmizrādes. |
| *Satura vienība* – raidījums, ekranizējums, sižets, rubrika ēterā. Ieraksts, publikācija vai video sociālajos tīklos, neņemot vērā atkārtojumus. |
| *Satura projekts* – vismaz trīs jaunu savstarpēji saistītu sižetu, rubriku, ekranizējumu vai raidījumu kopums, vai vismaz pieci savstarpēji saistīti sižeti, rubrikas jau esoša raidījuma ietvaros, neņemot vērā atkārtojumus. |

LTV KANĀLU ATTĪSTĪBAS STRATĒĢIJA 2020. – 2022.

LTV kanālu attīstības stratēģija tiek izstrādāta sadarbībā ar NEPLP; tā ir iekļauta LTV vidēja termiņa darbības stratēģijā, katru gadu to pārskatot un papildinot. Šajā sadaļā ir iekļauts kanālu attīstības sadaļas apkopojums no dokumenta “LTV Vidēja termiņa darbības stratēģijas 2020.-2022. gadam”.

LTV kā sabiedriskajam medijam ir jāuzrunā pēc iespējas plašāka Latvijas sabiedrības daļa, sasniedzot dažādas valstspiederīgo iedzīvotāju vecuma grupas, tautības un nišas auditorijas Latvijā un pasaulē - par savu mērķa pamatauditoriju LTV uzskata visu Latvijas sabiedrību (4+ jeb ~1,9 milj. iedzīvotāju), kā arī ārvalstīs dzīvojošos Latvijas valstspiederīgos, latviešus jeb diasporu (~400 tūkstoši iedzīvotāju) un ārzemju auditoriju Latvijā (~50 tūkstoši iedzīvotāju). Zemāk redzamajā grafikā ir attēloti galvenie LTV mērķa auditoriju segmenti.

**Grafiks Nr.1. LTV kanālu un auditoriju karte**



Primārā LTV auditorija ir cilvēki aktīvajā darbspējas vecumā un latviski runājošie seniori (kopā veido 44,7% no kopējās Latvijas mērķauditorijas jeb 845 000 cilvēku). LTV ir ļoti svarīgi veidot bērniem un jauniešiem atbilstošu saturu latviešu valodā un izplatīt tiešsaistes platformās, kas ir galvenā satura patēriņa vide šai vecuma grupai. LTV uzdevumos ietilpst arī satura radīšana mazākumtautībām un šī mērķauditorija patlaban veido aptuveni trešo daļu no kopējais auditorijas.

Nosprausto mērķauditoriju sasniegšanai LTV ir izveidojusi kanālu stratēģiju, kuras mērķis ir, izmantojot visus pieejamos mediju satura izplatīšanas veidus, ar TV kanāliem un digitālajām platformām sasniegt auditorijas kartē minētos skatītāju/lietotāju segmentus.

**Grafiks Nr.2. LTV kanālu un auditoriju karte**



Mazākumtautību val.

Mazākumtautību val.

LTV platformu pozicionējumi

*Lineārie TV kanāli*

Esošais LTV kanālu pozicionējums veidots, lai situācijā, kad sabiedriskās televīzijas rīcībā ir tikai divi nacionālie lineārās TV kanāli, pēc iespējas efektīvāk sasniegtu Latvijas mērķa auditorijas.

Lineārās TV kanālu apraksts:

|  |  |  |
| --- | --- | --- |
|  | LTV1 | LTV7 |
| Auditorija  Vecuma fokuss | 4+ 35 – 64 | 15 – 49 15 – 34 |
| Pozicionējums | Plaša satura kanāls visai ģimenei | Dzīvesstila un sporta kanāls |
| Apraides platformas | Visas (Virszemes TV, IPTV, kabeļi, WEBTV) | Visas (Virszemes TV, IPTV, kabeļi, WEBTV) |
| Satura mērķis | Informēta, integrēta, ar nacionālajām vērtībām vienota sabiedrība. Ceļ iedzīvotāju pašapziņu un lepnumu par Latvijas valsti, labi informē, ietekmē procesus, zinošs, palīdz izglītoties un attīstīties, viedokļu daudzveidība | Inteliģenti, veselīgi, spējīgi un aktīva dzīvesveida cilvēki |
| Zīmola personība | Draudzīgs, zinošs, taisnīgs, patiess, objektīvs | Dinamisks, radošs, izaicinošs, draudzīgs, izklaidē |
| Satura pozicionējums | DZĪVOT LĪDZI LATVIJAI UN PASAULEI! | REDZĒT PLAŠĀK, DOMĀT PLAŠĀK, DZĪVOT PLAŠĀK! |
| Galvenie satura žanri | Ziņas, analītika, diskusijas, intervijas, Kultūras raidījumi, Dokumentālās filmas, Mākslas filmas un seriāli, Kvalitatīva izklaide | Redzesloku paplašinoši raidījumi (ārzemju filmas, ceļojumi, reportāžas u.c.), Sporta notikumu pārraides, Brīvā laika interešu raidījumi (šovi, izklaides formāti) |
| Oriģinālstundu\* skaits dienā | ~7,4 h | ~2,8 h |
| Raidlaiks 2021. gadā | 8760 h | 8760 h |

*\** *Pirmizrāde un viens atkārtojums gada laikā*

*Multimediju platformas*

|  |  |  |
| --- | --- | --- |
|  | LSM.LV | REPLAY.LV (RE!) |
| Auditorija Vecuma fokuss | 25+ | 4+ |
| Pozicionējums | Uzticamas ziņas un analītika | LTV un LR raidījumu arhīvs, tiešraides |
| Valodas | Latviešu, krievu, angļu | Latviešu un krievu |
| Apraides platformas | WEB, Sociālie mediji, Tiešās saziņas vietnes (mobile) | WEB, Sociālie mediji |
| Satura mērķis | Kļūt par ietekmīgāko interneta mediju un satura daudzveidības līderi Latvijā | Palielināt LTV un LR sasniegtās auditorijas internetā |
| Zīmola personība | Jaunrade, uzticamība, izcilība | Viss ēters ir te |
| Satura pozicionējums | Uzticams oriģinālā un informatīvi analītiskā satura avots internetā. | LTV un LR satura arhīvs un pieprasītas LTV un LR tiešraides |
| Galvenie satura žanri | Ziņas, Analītika, Kultūra, Sports, Dzīve & stils | LTV1, LTV7 un Visiem LTV raidījumi, LR1,LR2,LR3,LR4,LR5,LR6 raidījumi. Ziņas, Dokumentālie, Ikdienai, Sports, Izklaide, Bērniem, Kultūra, Filmas, Seriāli, Sabiedrisko mediju saturs mazākumtautībām. |
| Jaunu satura vienību skaits dienā (2020) | Latviski ~60. Krieviski ~20. Angliski ~10. Kopā līdz 100 ziņas, multimediju informācijas vienības | 100%\* LTV un LR raidījumu arhīvs  \*-LTV un LR atbilstošas autortiesības izplatīt interneta kanālos |
| Attīstības uzdevumi | Satura daudzveidība, operativitāte. Jauns saturs un pasniegšanas formas sociālajos medijos un citās digitālās satura izplatīšanas platformās.  RUS.lsm.lv attīstība saistīta ar multimediju platformas mazākumtautībām ieviešanas plānu.  Eng.lsm.lv – satura daudzveidības un apjoma paplašināšana. | Satura tiešraides, personalizācija un abonēšana, satura meklēšanas funkcijas. |

Papildus LSM.lv un Replay.lv LTV turpinās attīstīt multimediju interneta kanālus:

|  |  |  |  |
| --- | --- | --- | --- |
|  | LSM Bērnistaba.lv | Jauniešu multimediju platforma 16+ | Mazākumtautību multimediju  platforma |
| Auditorija  Vecuma fokuss | Pirmsskolas vecums līdz 6g. | 14-19 un 20-25  Skolnieki un studenti | 20-55 |
| Valodas | Latviešu | Latviešu | Krievu un citas mazākumtautību valodas |
| Pozicionējums | Droša interneta vietne, kas rada bērnos piesaisti sabiedriskajiem medijiem un to vērtībām informatīvi izklaidējošā un attīstošā veidā. | Jauniešu dzīvesstila un multimediju satura eksperimentālā laboratorija | Sabiedrisko mediju (LTV, LR, LSM) vienotais ziņu un aktuālās informācijas saturs mazākumtautībām. |
| Apraides platformas | WEB, sociālie mediji | WEB TV, sociālie mediji | WEB TV, sociālie mediji |
| Satura mērķis | Iesaistīt un izglītot bērnus pirmsskolas vecumā | Jāizveido auditorijas uzticība un jāpiedāvā satura daudzveidība (tēmas un formas) | Veicināt kritisko domāšanu, piederības sajūtu Latvijai un Eiropas demokrātiskajām vērtībām Latvijas mazākumtautību iedzīvotāju vidū. |
| Zīmola personība | Attīsta, izklaidē, droši | Tiks izstrādāta 2019. – 2020. gadā | Atklāts, Dzīvespriecīgs, Gudrs |
| Satura pozicionējums | Drošs, radošs un uzticams satura avots. | Izklaidējošs, dinamisks, uzticams | SATIKŠANĀS VIETA Vieta, kur mazākumtautības ierauga sevi un savu Latviju, satiek citus Latvijai piederīgos un iepazīst Eiropas un pasaules kultūru daudzveidību. |
| Galvenie satura žanri | Filmas un animācijas  Pasakas  Spēles  Mediju lietošanas spēles | Aktuālā informācija  Personības  Dzīves stils  Izglītība  Izklaide  Spēles | Ziņas  Sporta un laika ziņas  Video blogi  Skaidrojošie video  Pētnieciskais saturs  Reportāžas no Latvijas reģioniem  Kultūras procesu analīze  Dzīvesstila saturs  Diskusijas un intervijas no platformas multimediju studijas  Multimediju raidījumi no LR multimediju studijas  Kopienas un lietotāju radīts saturs  Interneta tiešraides no notikumu vietām |
| Oriģinālstundu (vai satura vienību skaits) skaits dienā (2019-2020) | 4 digitālā satura vienības dienā | ~vismaz 20 satura vienības gadā | ~10 digitālā satura vienības dienā |

*Sociālie mediji*

Ņemot vērā to, ka Latvijas auditorijas (latviešu un mazākumtautību) arvien biežāk laiku pavada dažādos Latvijas un starptautiskos sociālos medijos, platformās, LTV plāno savus multimediju kanālus un TV raidījumus aktīvi izplatīt dažādos sociālajos tīklos. Sociālie mediji kalpo gan LTV un LSM digitālajam oriģinālsaturam, gan satura pašreklāmai. LTV saviem kanāliem LTV1, LTV7, LSM.LV, RE!.LV, Bērnistaba.lv, 16+.LV plāno uzturēt kontus sekojošās sociālo mediju platformās: Facebook, Twitter, Draugiem.lv, YouTube, Instagram, Pinterest, TikTok un Vkontakte. Sociālo tīklu saraksts tiek pastāvīgi pārskatīts, sekojot mediju patēriņa tendencēm mērķauditorijās. Jaunāko tendenču un sabiedrisko mediju soctīklu labās prakses piemēri ir pastāvīgā LTV redzeslokā, jo LTV Ziņu dienesta sociālo tīklu redaktors ir Eiropas Raidorganizāciju apvienības (European Broadcasting Union jeb EBU) sociālo mediju darba grupas loceklis.

Zemāk raidījumu grupu kontu dalījums sociālajos medijos:

|  |  |
| --- | --- |
| Raidījumu grupas | Sociālo mediju platformas |
| Ziņu raidījumi | Facebook, Twitter, YouTube, Instagram, Draugiem.lv, Vkontakte, TikTok |
| Kultūras raidījumi | Facebook, Twitter, YouTube, Instagram |
| Bērnu, izglītojošie un zinātnes raidījumi | Facebook, YouTube, Instagram, Snapchat, TikTok, Pinterest |
| Dokumentālie raidījumi | Facebook, Twitter, YouTube, Instagram |
| Izklaides raidījumi | Facebook, YouTube, Instagram, Pinterest, TikTok |
| Sporta raidījumi | Facebook, Twitter, YouTube, Instagram |


LTV satura redakciju vadītāji ir atbildīgi par auditorijām atbilstošu sociālo mediju izvēli, kontu atvēršanu, uzturēšanu vai slēgšanu sadarbībā ar LTV Mārketinga un komunikāciju daļu, kura atbild par LTV zīmoliem kopumā. Ņemot vērā, ka mediju saturu arvien vairāk patērē mobilajos telefonos un planšetdatoros, LTV turpina attīstīt arī multimediju mobilās aplikācijas. Patlaban ir izveidotas šādas LSM.LV mobilās lietotnes: ziņu lietotne *Android* un *iOS;* RE! lietotne *Android* un *iOS* vidēs, atgriezeniskās saites veidošanas lietotne – *iOS* un *Android* vidēs; ziņu robotprogrammatūra (*news* *bot*) lietotnē *Telegram* vai *WhatsApp*. 2021.gadā plānots attīstīt jaunu lietotni bērnu un pusaudžu auditorijai – “Gurds, vēl gudrāks”.

LTV.LV interneta mājaslapas zīmolu arhitektūra un satura uzdevumi tiks precizēti saskaņā ar digitālās stratēģijas rīcības plānu. Neatkarīgi no digitālajā stratēģijā nosprausto uzdevumu kopuma LTV turpinās uzturēt LTV.LV arī kā korporatīvās informācijas vizītkarti, kas kalpotu korporatīvās informācijas vajadzībām (iepirkumi, konkursi, elektroniskā satura pasūtīšanas sistēma neatkarīgajiem producentiem, sadarbības partneri, sabiedrība, darbinieki).

SATURA VIRZIENU PROPORCIJAS UN  
ORIĢINĀLRAIDĪJUMU APJOMS

Pēc 2020. gada vasarā[[5]](#footnote-5) veiktā LTV zīmola pētījuma datiem skatītāji kopumā ir apmierināti ar LTV piedāvāto dažāda satura apjomu un proporcijām. Aptuveni trīs ceturtdaļas attiecīgo žanru skatītāju uzskata, ka ziņu raidījumu, analītisko raidījumu, diskusiju un interviju, kā arī ārzemju seriālu apjoms ir pietiekams. Pārliecinošs vairākums vērtē kultūras raidījumu apjomu kā pietiekamu (80%), līdzīgi rādītāji ir arī dokumentālajiem raidījumiem (79%). Līdzīgi kā gadu iepriekš, arī šogad mazāk ir tādu skatītāju, kuri uzskata, ka LTV saturā ir pietiekami Latvijā radītu filmu (51%) un seriālu (66%). Tāpat zemāks apjoma pietiekamības vērtējums ir bērnu raidījumiem un multfilmām (48%). Lai piedāvātu lielāku satura apjomu šajos satura virzienos, LTV plāno palielināt bērnu satura ražošanu lineārajās platformās un LSM “Bērnistabā”, kā arī ieguldīt LTV ražotos seriālos (vismaz viens lineārajā platformā un viens 16+), kā arī palielināt ieguldījumu neatkarīgo producentu ražoto seriālu kopprodukcijā.

**Grafiks nr.3. Latvijas Televīzijas satura virzienu apjoma pietiekamības novērtējums.**



Avots: CIVVITA, VSIA „Latvijas Televīzija” zīmolu pētījums, 2020.

LTV GALVENĀS SATURA PRIORITĀTES UN UZDEVUMI

Latvijas sabiedrībai īpaši svarīgu notikumu un pasākumu atspoguļošana 2021.gadā[[6]](#footnote-6):

* Barikāžu trīsdesmitgades pasākumi;
* Pašvaldību vēlēšanas;
* XII Latvijas Skolu jaunatnes dziesmu un deju svētki;
* Rīgas garnizona militārā parāde;
* Nacionālo bruņoto spēku militārā parāde;
* Zemessardzes trīsdesmitgade;
* NATO ārlietu ministru sanāksme Rīgā;
* Pārceltās Vasaras olimpiskās spēles;
* Pasaules hokeja čempionāta finālsacensības;
* Pasaules un Eiropas čempionāti olimpiskajos sporta veidos, kas notiek Latvijā.

1. ***Ziņu un analītiskie raidījumi un multimediju saturs***

Ziņas ir LTV saturiskais mugurkauls un būtisks sabiedriskā medija vērtību nesējs. Ziņu, analītiskie un pētnieciskie raidījumi un ziņu saturs digitālajās platformās nodrošina operatīvu un daudzpusīgu informāciju par valstī un pasaulē notiekošo, palīdz saprast kontekstu un kopsakarības, un pieņemt informētus lēmumus, kā arī proaktīvi izvirza sabiedrības dienas kārtībā aktuālus sociālus procesus un problēmas, nodrošinot sabiedrības iesaisti un meklējot pozitīvus risinājumus problēmu risināšanā. Ziņu saturs nodrošina arī mazākumtautību iesaisti, veidojot kvalitatīvu informatīvo saturu un piedāvājot platformu viedokļu daudzveidībai.

|  |
| --- |
| Satura prioritātes un uzdevumi |
| 1.1. Veidot uzticamas, objektīvas, daudzpusīgas ziņas un informatīvus un analītiskus sižetus, atbilstoši sabiedrības interesēm gan latviešu auditorijai, gan mazākumtautību auditorijai.  1.2. Nodrošināt ziņu plūsmu visās platformās un sociālajos medijos, sabiedrībai būtisku notikumu gadījumā veidojot ziņu vai raidījumu speciālizlaidumus dažādās platformās.  1.3. Satura tematiskās prioritātes: tiesiskums un korupcijas novēršana, valsts un sabiedrības drošība, aizsardzība, demogrāfija, sabiedrības veselība, veselības aprūpes nodrošinājums un reformas, Latvijas ekonomikas, uzņēmējdarbības attīstība, mediju pratība, finanšu pratība, izglītības reformas, pilsoniskā līdzdalība. |
| 1.4. Plaši un daudzveidīgi atspoguļot pašvaldību vēlēšanu norisi, veicinot informētu vēlētāju izvēli. Piedāvāt ar vēlēšanām saistītu ziņu un analītisko saturu dažādās platformās, arī jauniešu auditorijai. |
| 1.5. Satura veidošana un integrēšana par notiekošo Latvijas reģionos, nodrošinot reģionu iedzīvotāju līdzsvarotu pārstāvniecību, analītisks saturs par reģionos notiekošo. |
| 1.6. Atainot un integrēt ziņu un informatīvajos raidījumos Latvijas valstiskumam būtiskus notikumus un aktivitātes: barikāžu 30. gadadiena, Zemessardzes 30.gadadiena. |
| 1.7. Integrēt saturā informāciju par ārvalstīs dzīvojošajiem Latvijas iedzīvotājiem, diasporas aktualitātēm un remigrāciju. |
| 1.8. Atainot un integrēt saturā informāciju par Skolu jaunatnes dziesmu un deju svētkiem. |
| 1.9. Veidot diskusijas, analizējot Latvijas sabiedriskos, sociālos, politiskos, ekonomiskos u.c. procesus. |
| 1.10. Atspoguļot un analizēt ārpolitikas aktualitātes gan Eiropas, gan pasaules griezumā, ietverot reģiona drošības aspektus, Covid krīzes pārvarēšanu, ES un Lielbritānijas nākotni pēc Brexit; Baltijas valstīs, Polijā un Ziemeļvalstu reģionā notiekošos procesus; ASV jaunievēlētā prezidenta politiskās prioritātes. Paplašināta starptautiskās politikas analīze ārpolitikas oriģinālraidījumā un interneta vidē. |
| 1.11. Veidot pētnieciskās žurnālistikas saturu raidījumos “De Facto” un “Aizliegtais paņēmiens”, paredzot arī integrāciju digitālajās platformās un sociālajos medijos. Paplašināt tematiskos žurnālistiskās izpētes projektus, kas plaši iesaista sabiedrību problēmu identificēšanā un satura veidošanā, veidot pētnieciskas dokumentālās filmas. Turpināt attīstīt pētnieciskos un analītiskos sadarbības projektus ar partneru organizācijām (Latvijas Radio, Re: Baltica). |
| 1.12. Veidot ziņu, analītisko un diskusiju saturu mazākumtautībām. |
| 1.13. Mērķtiecīga satura izplatīšana un veidošana interneta vidē, sociālajos medijos, attīstot katrai vietnei atbilstošus, daudzveidīgus satura formātus. |

1. Vērtību orientējošie, kultūras un reliģijas raidījumi un multimediju saturs

LTV kā sabiedriskais medijs ir būtiska Latvijas kultūras telpas daļa, viens no tās virzītājspēkiem un atspoguļotājiem, kā arī kultūras hronikas veidotājs. LTV nodrošina daudzveidīga kultūras satura radīšanu visās platformās, kura uzmanības centrā ir aktualitātes, procesi, personības un radošās industrijas. Kultūras un vērtību orientējošais saturs procesus aplūko gan nācijas vēsturiskā mantojuma, latviskās dzīvesziņas un tradīciju pratības, gan kultūras jomas attīstības kontekstā. LTV ir arī būtisks satura veidotājs par Eiropas kultūras norisēm un personībām, veicinot Latvijas piederību Eiropas kultūrtelpai.

|  |
| --- |
| Satura prioritātes un uzdevumi |
| 2.1 Skolu jaunatnes dziesmu un deju svētku daudzpusīga atspoguļošana dažādās platformās. |
| 2.2 Būtiskā kultūras gada notikuma - LTV un Latvijas Radio kultūras gada balvas “Kilograms kultūras” ceremonija un digitālā satura integrācija kultūras projektos dažādas platformās. |
| 2.3. LTV kultūras formāta “Kultūrdeva” tālāka attīstība lineārajā apraidē un citās platformās, tai skaitā arī sociālajos medijos, attīstot visaptverošu un spēcīgu kultūras zīmola raidījumu par procesiem, personībām un kultūru plašākā izpratnē. |
| 2.4. Objektīvas un daudzpusīgas ziņas un analītiska informācija par kultūras procesiem, notikumiem un aktualitātēm kultūras oriģinālraidījumos un multimediju formātos. Jaunu, inovatīvu formātu attīstība interneta vidē, kultūras diskusijas attīstība. |
| 2.5. Lielāko kultūras notikumu un kultūras nozares ceremoniju atspoguļojums – “Lielā mūzikas balva”, “Lielais Kristaps”, “Spēlmaņu nakts”. |
| 2.6. Būtiskāko un aktuālāko kultūras jomas notikumu 2021. gadā Latvijā dokumentēšana un atspoguļošana – koncertu, jubilejas pasākumu un teātra izrāžu ieraksti. Digitālā satura attīstība “Teātris ZIP” projektā. |
| 2.7. Pilnmetrāžas dokumentālo filmu projekti par Latvijas kultūras personībām, notikumiem un procesiem, dodot tālāku artavu dokumentālā žanra attīstībā un vienlaikus veidojot hroniku nākamajām paaudzēm par šodienas Latviju. |
| 2.8. Latvijas literatūras un rakstniecības atpazīstamības veicināšana, veidojot daudzpusīgu saturu par rakstniekiem un notikumiem literatūrā gan lineārajos kanālos, gan digitāli. |
| 2.9. Kultūrvēsturiskās pieredzes un mantojuma apzināšana, tradīciju pratība (latviskā dzīvesziņa, latviešu valodas attīstība, latgaliešu valoda un kultūra, kvalitatīva pilsētvide, arhitektūras mantojums). Digitālā satura attīstība pilsētvides un arhitektūras tematikā. |
| 2.10. Turpināt daudzpusīga un formātu ziņā daudzveidīga kultūras tematikas oriģinālsatura veidošanu sociālajos medijos. |
| 2.11. Satura veidošana par šodienas Latvijas dzīves garīgajām, reliģiskajām un ētiskajām dimensijām, par ticības ikdienas izpausmēm un dažādu reliģisko konfesiju tradīcijām. Dievkalpojumu pārraides. Digitālo formātu attīstība reliģiskās un garīgās tematikas saturam. |
| 2.12 Satura veidošana par kino mākslu, uzsverot tās lomu nacionālajā un Eiropas kultūrā, un analizējot Latvijas kino industrijas attīstību. “Filmu arheoloģijas” žanra tālāka attīstība. |
| 2.13. Latvijas reģionos dzīvojošo cilvēku dokumentēšana dokumentālo raidījumu ciklos, tradicionālie amati, reģionu tradīcijas un virtuve, latgaliešu valoda un kultūra |

3. Bērnu un jauniešu, izglītojošie un zinātnes raidījumi un multimediju saturs

LTV bērnu un jauniešu saturs veidots, lai no agra vecuma veicinātu bērnu piederību Latvijas kultūrtelpai, veidotu kopīgas atsauces, palīdzētu attīstīt vērtību sistēmu un izpratni par valsti, kā arī, lai bērnu un jauniešu auditorija attīstītu savas prasmes, radošumu un kritisko domāšanu. Svarīga ir bērnu un jauniešu iesaiste satura veidošanā, īpaši multimediālos projektos, un atgriezeniskā saite ar auditoriju. Jauniešu saturā svarīgi nodrošināt pieejamību, nodrošināt reģionu pārstāvniecību, iekļaujošu saturu, kā arī veidot daudzpusīgus formātus un spilgtu saturu.

|  |
| --- |
| Satura prioritātes un uzdevumi |
| 3.1. Mērķtiecīgi uzrunāt jauniešu auditoriju, piedāvājot tai oriģinālu saturu ar pievienoto vērtību. Jauniešu satura attīstība multimediālos formātos dažādās platformās, jauniešu iesaiste satura radīšanā, nodrošinot satura vadību un atbalstu jaunu projektu tapšanā. Jaunu formātu un satura radīšana platformā 16+ , paplašinot izglītojošu, finanšu un mediju pratību veicinošu projektu klāstu. |
| 3.2 Seriāla veidošana jauniešu auditorijai 16+ platformā, kura pamatā ir jauniešiem svarīgi notikumi un problēmas. |
| 3.3 Satura līmeņa sadarbība ar Pieci.lv projektu izziņošanā un to kopējā plānošanā. Tai skaitā multimediju satura radīšana saistībā ar labdarības maratonu “Dod Pieci” un 16+ satura veidošanā par jaunajām tehnoloģijām. |
| 3.4 Jauniešu un bērnu talantu, zināšanu akcentēšana LTV oriģinālraidījumos un ar tiem saistītajā multimediju saturā. Bērnu ar invaliditāti mērķtiecīga iekļaušana saturā. |
| 3.5. Jaunākās auditorijas bērnu satura attīstība LTV, un sadarbībā ar neatkarīgajiem producentiem. Satura veidošanā sasaiste ar LSM Bērnistabu, digitālā oriģinālsatura daudzveidības palielināšana. |
| 3.7 Kvalitatīvs ārvalstu saturs animācijas, seriālu un filmu veidolā dažādām bērnu vecuma grupām, ietverot pirmsskolas un sākumskolas vecuma bērnus. Mērķis – izzinošā un izklaidējošā veidā ļaut izprast pasauli un tās lietu kārtību, vēsturi un zinātnes, savstarpējās saskarsmes nozīmi. Satura iepirkšana un adaptācija “Bērnistabas” vajadzībām pēc “vispirms digitāli” principa. |

4. Dokumentālie un informatīvie (sabiedriski politiskie) raidījumi

Dokumentālie un informatīvie raidījumi un saturs ļauj atspoguļot būtiskus, nāciju vienojošus notikumus un svinības, daudzveidīgi un radoši dokumentēt dzīvi šodienas Latvijā, izcelt reģionos dzīvojošo cilvēku dzīves stāstus, un stiprināt novadu identitāti, tostarp latgaliešu valodas klātbūtni Latvijas kultūrtelpā. Būtisks dokumentālo raidījumu pienesums ir arī vides aizsardzības un vides kvalitātes jautājumu daudzpusīgs atainojums un sabiedrības solidaritātes veicināšana caur labdarības akcijām.

|  |
| --- |
| Satura prioritātes un uzdevumi |
| 4.1. Latvijas valsts būtisko pasākumu atspoguļošana visā Latvijā un ārpus Latvijas:  neatkarības atjaunošanas 30.gadadiena, Lāčplēša diena, 18.novembra svinības. |
| 4.2. Satura veidošana par ikvienu interesējošām sadzīviskām tēmām, kas nozīmīgas gan rīdziniekiem, gan reģionos un ārvalstīs dzīvojošiem valstspiederīgajiem (sadzīve, veselība, vides pieejamība cilvēkiem ar īpašām vajadzībām, finanses, personīgā drošība un satiksmes drošība, uzturs, dzīvesstils, mājdzīvnieki). |
| 4.4. Latvijas reģionos dzīvojošo cilvēku portretēšana dokumentālo raidījumu ciklos, uzņēmējdarbība laukos. |
| 4.5. Satura veidošana saistībā ar Latvijas dabu, tās daudzveidību un vides aizsardzības jautājumiem un klimata pārmaiņām. |
| 4.7. Iesaiste sabiedrisko mediju kopīgajā labdarības akcijā “Dod pieci” un citās labdarības akcijās. |
| 4.8. Turpināt attīstīt dokumentālā formāta žanru - raidījumu “Aculiecinieks” par īpašiem notikumiem un cilvēkiem. Veidot īsmetrāžas (30 min.) dokumentālās filmas un ciklus par šodienas Latvijai aktuāliem jautājumiem. |

5. Izklaides un mūzikas raidījumi un multimediju saturs

LTV piedāvā sabiedrībai kvalitatīvu, plaša spektra izklaides un mūzikas saturu, kas piesaista plašu auditoriju, veidojot kopīgas pieredzes lauku Latvijas sabiedrībā un tādējādi stiprinot nacionālo identitāti un saliedētību. LTV ir attīsta pašmāju seriāla žanru dažādām auditorijām. Caur izklaides oriģinālraidījumiem LTV arī veicina jauno talantu izaugsmi un Latvijā radītās mūzikas kvalitāti.

|  |
| --- |
| Satura prioritātes un uzdevumi |
| 5.1. Nodrošināt visplašāko sabiedrības daļu ar kvalitatīvu izklaides saturu, kas veicina izziņu un radošumu visplašākajā nozīmē, veido nācijas kopīgo pieredzi, kā arī savas valsts un sevis kā indivīda identitātes apzināšanos. |
| 5.2. Latvijā radītās populārās mūzikas kvalitātes veicināšana, tās konkurētspējas pieaugumu Eiropā (dalība starptautiskajā Eirovīzijas dziesmu konkursā). Veicināt jauniešu interesi par aktuālāko Latvijas mūzikas vidē, radot papildu saturu digitālajās platformās un sociālajos tīklos. |
| 5.3. Kvalitatīva satura piedāvājums svētku dienās - Vecgada vakars, Līgo svētki. |
| 5.4. Oriģinālseriālu ražošana un žanra attīstība, atbalsts neatkarīgo producentu projektiem. |
| 5.5. Piedāvāt LTV skatītājiem populārās kultūras saturu, tostarp Latvijas mūziķu koncertu ierakstus un tiešraides sadarbībā ar neatkarīgajiem producentiem un mūziķu radošajām komandām. |

6. Sporta raidījumi un multimediju saturs

LTV sporta saturs ir būtisks kopējas pieredzes veidotājs un saliedētības veicinātājs sabiedrībā. Tā uzdevums ir ne tikai daudzpusīgi atainot sporta notikumus un izcelt sporta personības, bet arī analizēt sporta politiku un Latvijas sportistu sniegumu, kā arī veicināt veselīgu dzīvesveidu.

|  |
| --- |
| Satura prioritātes un uzdevumi |
| 6.1. Sporta notikumu, Latvijas sportistu nacionālās līmeņa un starptautisko startu atainošana LTV zīmola raidījumos, internetā un sociālajos tīklos. |
| 6.2 Pārcelto 2020.gada vasaras Olimpisko spēļu un Paralimpisko spēļu daudzpusīga atainošana lineārajās un interneta platformās un sociālajos medijos. |
| 6.3. Latvijas un starptautiska mēroga spēļu un sacensību translācijas LTV7 – nacionālo izlašu spēles, starptautiskas ziemas sporta veidu sacensības, pasaules un Eiropas kausi, pasaules čempionāts hokejā un citas sacensības. |
| 6.4. Studijas formāta raidījumu veidošana, paplašinātas ziņas un informatīvi formāti lielo sporta notikumu kontekstā, tostarp tautas sporta notikumu atspoguļojumā. |
| 6.5. Sporta politikas, procesu, problemātikas analīze, analītiskos sižetus integrējot ziņu raidījumos. |
| 6.6. Sporta analītikas satura attīstības LTV7 kanālā. |
| 6.7. Mērķtiecīga sporta tematikas oriģinālsatura izplatīšana interneta vidē, izmantojot sociālos medijus, jaunu sporta oriģinālsatura formātu attīstība interneta vidē. |

LSM.LV GALVENĀS SATURA PRIORITĀTES UN UZDEVUMI

Apvienotais sabiedrisko mediju portāls LSM.lv stratēģiski tiek attīstīts kā centrālā Latvijas sabiedrisko mediju interneta vietne, kas piedāvā kvalitatīvu, multimediālu saturu plašai auditorijai. Portāla pamatuzdevums ir pārbaudītas un uzticamas informācijas radīšana un Latvijas Radio un LTV radītā satura izplatīšana, kā arī satura radīšana mazākumtautībām

un starptautiskai auditorijai.

|  |
| --- |
| Satura prioritātes un uzdevumi |
| 1. Turpināt analītikas un skaidrojošās žurnālistikas publikāciju sēriju par Covid 19 izplatību, pētniecību. 2. Turpināt analītikas un skaidrojošās žurnālistikas publikāciju sēriju “Melu detektors”, gan atspēkojot sabiedrībā zināmu personu izteikumus, gan arī skaidrojot aktuālus ekonomikas, biznesa un finanšu procesus Latvijā. 3. Sadarboties ar dažādām mediju organizācijām, kas rada un pēta ar medijpratību saistītus jautājumus. Attīstīsim šo saturu arī LSM.lv medijpratības sadaļā. 4. Attīstīt skaidrojošu un analītisku interviju žanru par veselības tematiku. |
| 1. Turpināt sadarbību ar reģionālajiem korespondentiem Liepājā un Daugavpilī. Paplašināt autoru tīklu arī citos Latvijas reģionos. 2. Piedāvāt analītiskas intervijas no reģioniem, izmantojot savu autoru tīklu. 3. Iespēju robežās turpināt adaptēt LR un LTV veidoto reģionālo saturu LSM.lv platformai. |
| 1. Sadarbība ar Latvijas zinātnes un pētniecības organizācijām, gan atklājot Latvijā radīto, gan skaidrojot pētniecības procesu un tā saistību ar reālo dzīvi. 2. Turpināt attīstīt vides analītikas saturu sadarbībā ar projektu “Vides fakti” 3. Paplašināt autoru loku zinātnes un tehnoloģiju tēmās. |
| 1. Palielināt satura apjomu kultūras tematikā. 2. Palielināt satura daudzveidību ārzemju notikumu atspoguļošanā. |
| 1. Attīstot zinātnes, vides, ārzemju satura virzienus, piedāvāt arī analītisku saturu LSM.lv un LSM.lv sociālajos medijos. |
| 1. Veicināt sadarbību ar arvien vairākiem LTV ārējiem saturam producentiem dažādās tematiskajās jomās (“Ķepa uz sirds”, “4.studija”, “Saknes debesīs”). 2. Rosināt plašāku Latvijas radio “audio dārgumu” izmantošanu LSM Bērnistabas audio spēlēs. 3. Palielināt LR4 adaptētā satura apjomu LSM, gatavojoties pārejai uz multimediju platformu mazākumtautībām. |
| 1. Turpināt regulāri atainot sabiedriski nozīmīgu pasākumu, diskusiju video tiešraides sabiedrisko mediju satura atskaņotājā replay.lv un sabiedriski nozīmīgākās arī, izmantojot raksta formātu arī LSM.lv. 2. Sabiedriski nozīmīgas tiešraides citās valodās piedāvāt rus.lsm.lv un eng.lsm.lv un to kontos sociālajos medijos. |
| 1. Turpināt un attīstīt recenziju un apskatu žanru kultūras procesu atspoguļošanai. 2. Turpināt veidot kultūras diskusijas interneta vidē par kultūras procesu, attīstīt saistīto digitālo saturu. 3. Veicināt mākslas un citu kultūras nozaru balvu ceremoniju, balsojumu u.c. pasākumu atspoguļošanu un sabiedrības iesaisti LSM.lv. 4. Turpināt interneta auditorijai piedāvāt “Kg kultūras” žūrijas vai citu nozares speciālistu atlasītus notikumus, kurus nevajadzētu palaist garām. |
| 1. Palielināt tulkotā satura apjomu angļu valodā no LSM.lv latviešu vai krievu valodas versijām. 2. Attīstīt jaunu autoru piesaisti eng.lsm.lv oriģinālsatura veidošanai. |
| 1. Turpināt sadarbību ar diasporas autoriem oriģinālsatura veidošanā. 2. Atsevišķās, sabiedriski nozīmīgās tematikās apsvērt un iesaistīt iedzīvotājus blogot LSM “Ārpus ētera” slejā. 3. Radīt iesaistošu saturu sociālajos tīklos, piem. “Instagram”, iegūstot auditorijas viedokli par dažādu tematiku. |
| 1. Turpināt sadarbību ar organizācijām, kas Latvijā vai citur reģionā nodarbojas ar medijpratību un kritiskās domāšanas veicināšanu. 2. Meklēt iespējas kritisko domāšanu attīstīt arī kādā no LSM Bērnistabas sadaļām. |

SATURA PIEEJAMĪBAS ATTĪSTĪBA

LTV mērķtiecīgi investē satura pieejamības attīstībā, audzējot satura apjomu un tā daudzveidību sociālajos medijos, nodrošinot oriģinālsaturu diasporas auditorijai un palielinot cilvēkiem ar dzirdes traucējumiem pieejamo raidījumu diapazonu (Skat. Subtitri un surdotulkojumi).

2021. gadā LTV būtiski paplašinās oriģinālsatura veidošanu sociālo mediju platformās, tādējādi uzrunājot auditoriju, kas mediju saturu patērē digitālajā vidē, - katra satura virziena (ziņas, vērtību orientējošais un kultūras saturs, informatīvi-analītiskais saturs, bērnu un pusaudžu saturs, sports un izklaide), kā arī LSM.LV uzdevumu sadaļā sociālie mediji un digitālais oriģinālsaturs ir iezīmēti kā prioritāte. 2021. gadā LTV turpinās uzlabot video uz pieprasījuma (VOD) portāla RE! (replay.lv) lietojamību. LTV turpinās arī nodrošināt saturu Latvijas valstspiederīgajiem ārzemēs – saskaņā ar digitālo stratēģiju tiks attīstīts pakalpojums ar personas identifikāciajs rīka palīdzību, kas ļaus Latvijas valstspiederīgajiem neatkarīgi no atrašanās vietas patērēt saturu bez ģeogrāfiskajiem ierobežojumiem. Vienlaikus kanālā VISIEMLTV.LV skatītājiem visā pasaulē būs pieejami LTV oriģinālraidījumi bez ierobežojumiem, nepārtrauktā 24 stundu režīmā.

LTV kā sabiedriskais medijs saglabās ar EPL likumu noteiktās *must carry* (obligāta apraide TV operatoru platformās) tiesības dažādās platformās. Ņemot vērā *must carry* regulējumu, LTV1 un LTV7 ir pieejams visos Latvijas virszemes, interaktīvās TV (*IPTV/OTT*) un interneta TV, kabeļtelevīziju, satelīttelevīziju un mobilo operatoru tīklos, TV platformās un TV programmu paketēs.

**Subtitri un surdotulkojumi**

2021.gadā LTV ar subtitriem un surdotulkojumu pārraidīs trešdaļu jeb 30% no kopējā raidīšanas apjoma. Nedzirdīgajiem pieejamo projektu skaits tiks pastāvīgi papildināts un iespēju robežās[[7]](#footnote-7) nodrošināta ziņu speciālizlaidumu surdo tulkošana. Papildus minētajām raidstundām tiks sagatavoti īpaši projekti, kas paredzēti ievietošanai interneta vietnē LSM.LV sadaļā “Nedzirdīgajiem” (replay.lsm.lv/lv/kategorija/nedzirdīgajiem).

Mērķdotācija LTV satura pieejamībai cilvēkiem ar dzirdes traucējumiem nav mainījusies kopš 2014.gada – EUR 157 882 gadā, taču LTV turpinās audzēt subtitrēto un surdotulkoto saturu, ieguldot tajā savus līdzekļus.

Galvenie darbības virzieni 2021.gadā:

1. Ziņu, analītisko raidījumu un diskusiju raidījumu pieejamība ar surdotulkojumu vai subtitriem.
2. LTV producēto informatīvi-dokumentālo raidījumu pieejamība ar subtitriem (“Ielas garumā”, “Province”).
3. LTV producēto izglītojošās izklaides raidījumu pieejamība ar subtitriem (“Pārtikas revidents”).
4. Neatkarīgo producentu raidījumu ciklu pieejamība ar subtitriem vai surdotulkojumu (izglītojoša un izklaidējoša satura projekti).
5. Latvijā ražotu jaunāko mākslas un dokumentālo filmu pieejamība ar subtitriem.
6. Valsts svētku dienu pārraižu pieejamība skatītājiem ar dzirdes traucējumiem, kā arī sabiedriski nozīmīgu pasākumu pārraidīšana ar surdotulkojumu.
7. Ziņu speciālizlaidumu pārraidīšana ar surdotulkojumu.
8. Sociālajai tematikai un dzīvesveidam veltītā TV žurnāla “4.studija” pieejamība ar surdotulkojumu.
9. Animācijas seriālu un bērnu filmu pieejamība ar subtitriem vai surdotulkojumu.
10. Iepirkto Eiropas audiovizuālo darbu (filmas, seriāli) pieejamība ar subtitriem.
11. Mazākumtautību auditorijai radītā ziņu un analītiskā satura pieejamība ar subtitriem.

LATVIJAS TELEVĪZIJAS UN LATVIJAS RADIO SADARBĪBAS PROJEKTI SATURA JOMĀ

Latvijas Sabiedrisko mediju interneta portāls LSM.LV

Apvienotais sabiedrisko mediju interneta portāls LSM.LV ir lielākais LTV un LR sadarbības projekts – portāls, kura auditorija pastāvīgi aug, tiek attīstīts ar mērķi nostabilizēties kā vienam no vadošajiem informatīvajiem portāliem Latvijā. Portāla galvenie aktivitāšu virzieni ir iekļauti LTV sabiedriskā pasūtījuma sadaļā „ "LSM.LV galvenās satura prioritātes un uzdevumi ".

Kultūras saturs

Augstvērtīgs un daudzpusīgs kultūras saturs ir viena no galvenajām satura prioritātēm gan LTV, gan LR, un abu sabiedrisko mediju radīto saturu papildina īpaši izveidotā kultūras sadaļa sabiedrisko mediju portālā LSM.LV. Viens no atpazīstamākajiem zīmoliem un gada lielākajiem notikumiem kultūras satura piedāvājumā abos sabiedriskajos medijos un LSM.LV ir kultūras notikumu konkurss “KG kultūras”. LTV un LR konkursu kopīgi rīko jau kopš 2014. gada, un tas ir iemantojis respektablas balvas statusu kultūras nozarē. Konkurss noslēdzas ar apbalvošanas ceremonijas tiešraidi trīs ietekmīgos lineārajos kanālos - LTV1, LR1 un LR3 – kā arī internetā. Šo veiksmīgo sadarbības projektu ir plānots turpināt arī 2021. gadā.

Izklaides saturs

Izklaides satura jomā LTV un LR ir izveidoti vairāki plašu sabiedrības atsaucību ieguvuši sadarbības projekti. Plānots sadarboties, veidojot saturu par 2020.gada konkursa “Supernova” uzvarētājas Samantas Tīnas ceļu uz Eirovīzijas dziesmu konkursu. 2016. gadā, uzsākot jaunu populārās mūzikas raidījuma formātu “Latvijas Sirdsdziesma”, LTV1 izveidoja sadarbību ar latviešu populārās mūzikas radio LR2 , ko paredzēts turpināt. Plānota sadarbība ar LR2 arī Līgo koncerta kontekstā.

Sadarbība labdarības akciju jomā

Abi sabiedriskie mediji attīstījuši veiksmīgu sadarbību arī labdarības akciju jomā. Kopš 2014. gada LTV aktīvi piedalās jauniešu satura platformas Pieci.lv Ziemassvētku labdarības akcijā "Dod pieci!", nodrošinot gan tiešraides, gan saturu zīmola raidījumos un interneta vidē. Ziedojumu mērķis ir risināt kādu Latvijas svarīgu sociālu problēmu. Pēdējo gadu laikā akcijas laikā vākti ziedojumi audžuģimeņu institūta stiprināšanai Latvijā, paleatīvajai aprūpei, vardarbības ģimenē mazināšanai un citām sabiedrībai būtiskām vajadzībām. “Dod pieci!” ir kļuvusi par vienu no masveidīgākajām labdarības akcijām. Veiksmīgo sadarbību akcijas ietvaros ir plānots turpināt arī 2021. gadā.

Aktuālās informācijas raidījumi

2018. gadā sākta LR1 zīmola raidījuma “Krustpunktā” atkārtojuma pārraidīšana LTV1. Projektu paredzēts turpināt 2021. gadā. Plānota arī abu sabiedrisko mediju Ziņu dienestu sadarbība citos multimediālajos projektos un pētnieciskajā žurnālistikā.

Jauniešu platforma 16+

2020.gadā uzsāktas sarunas par jauniešu satura projektiem sadarbībā ar Pieci.lv. Sadarbības tematiskie virzieni – jauno dīdžeju konkurss, saturs par jaunajām tehnoloģijām, mediju pratība.

LTV SATURA BUDŽETS 2021. GADĀ

2021.gadā ir plānots būtisks LTV un LSM.LV satura budžeta pieaugums, ieguldot saturā daļu no kompensācijas iziešanai no reklāmas tirgus. LTV plāno īpaši stiprināt ziņu un analītiskā satura piedāvājumu lineārajā televīzijā un LSM, attīstīt oriģinālsatura ražošanu digitālajā vidē visos satura virzienos, mērķtiecīgi investēt saturā bērniem un jauniešiem, tostarp sadarbojoties ar neatkarīgajiem producentiem, kā arī attīstīt LTV ražoto kvalitatīvo seriālu žanru. Plānots arī palielināt kopprodukcijas budžetu ieguldījumam Latvijā ražotās spēlfilmās, dokumentālajās filmās un kvalitatīvos seriālos.

2021. gadā plānotais satura budžets (bez pašreklāmas un LSM izdevumiem) ir **13 261 929** euro apjomā. LSM budžets ir **1 157 141** euro. Detalizēts budžeta sadalījums pieejams Pielikumā Nr. 1.

Pielikumu saraksts:

1. Sabiedriskā pasūtījuma plāns un izpilde 2021.gadā;
2. Sabiedriskā pasūtījuma plāns un izpilde 2021.gadā LSM.lv

1. Kantar TNS, 2019 [↑](#footnote-ref-1)
2. Civitta, 2020 [↑](#footnote-ref-2)
3. Civitta, 2020 [↑](#footnote-ref-3)
4. Civitta, 2020 [↑](#footnote-ref-4)
5. Saistībā ar Covid-19 pandēmiju ikgadējo pētījumu nebija iespējams veikt 2020.gada pavasarī, tādēļ pētījuma dati aptver vasaru- laiku, kad televīzijas lietošanā ir sezonālais kritums. [↑](#footnote-ref-5)
6. Saskaņā ar Ministru Kabineta Noteikumiem Nr. 91, “Noteikumi par Latvijas sabiedrībai īpaši svarīgiem notikumiem, kas atspoguļojami audiovizuālajos elektroniskajos plašsaziņas līdzekļos”. [↑](#footnote-ref-6)
7. Atkarībā no surdo tulku operatīvās pieejamības [↑](#footnote-ref-7)